coffee and the Bible: Ο μπαξές του ανδρός μου\nΟ μπαξές του ανδρός μου\nΗ ενασχόληση με τη γη ήταν κάτι που τον τραβούσε και τον γέμιζε από όταν είχαμε πρωτογνωριστεί. Όταν παντρευτήκαμε έγινε η απογευματική του ξεκούραση, να ασχολείται με φυτέματα, σκαλίσματα, ξεβοτανίσματα και όλα τα συναφή. Σταδιακά, έμαθε πότε πρέπει να φυτεύεται το καθετί, σε τι βάθος και πόση απόσταση πρέπει να απέχουν το ένα φυτό από το άλλο, πόσο πότισμα θέλουν, αν χρειάζονται ήλιο ή σκιά για να αναπτυχθούν καλύτερα, αν τους λείπει κάποιο συστατικό, πώς το καταλαβαίνει κανείς και τι θεραπεία τους αρμόζει. Πράγματα για τα οποία εγώ - ψέματα να πω; - δηλώνω παντελώς άσχετη.\nΠάει κάμποσος καιρός από τότε που αποφάσισε να φτιάξει ένα μικρό περιβολάκι στην πίσω αυλή του σπιτιού, δοκιμαστικά, να δει πώς θα του πάει. Φύτεψε για αρχή μερικά κρεμμυδάκια, λίγες ντομάτες, δυο πιπεριές. Του έπιασαν όλα! Δεν άργησαν να ανεβούν στο σπίτι οι πρώτοι καρποί. Και μετά, κι άλλοι. Κι άλλοι! Μέσα σε λίγο διάστημα η κουζίνα είχε γεμίσει από προϊόντα παραγωγής μας. Οι αγρότες του χωριού που το έχουν καθημερινό τους βίωμα ίσως γελούν με όλα αυτά, για μας όμως, μια οικογένεια της πόλης που δεν ζήσαμε ποτέ στην εξοχή και στη φύση, ήταν μεγάλο κατόρθωμα. Ήταν η ανακάλυψη της Αμερικής!\nΑπό τότε, ο μπαξές της πίσω αυλής έχει σχεδόν τριπλασιαστεί σε διαστάσεις και ποσότητα παραγωγής και τα δώρα του δεν σταματούν να μας γεμίζουν χαρά και ενθουσιασμό, όπως στις απαρχές, που κάναμε γιορτή όταν κόψαμε το πρώτο μας ντοματάκι. Πού να' ξερα όταν του έλεγα περιπαιχτικά "άντε, και σύντομα θα φτιάχνουμε γεμιστά από τον κήπο μας", χωρίς ωστόσο να το πολυπιστεύω, ότι θα γινόταν κι αυτό συν τω χρόνω...\nΓιατί, ήρθε-ήρθε ο καιρός και πλέον φτιάχνουμε ΚΑΙ γεμιστά από τον κήπο μας! Χτες γεμίσαμε το πρώτο μας ταψί.\nΤην ώρα μάλιστα που είχα στρώσει το τραπέζι με τα γεμιστά σερβιρισμένα και αχνομυριστά για να τα βγάλω φωτογραφία για την ανάρτηση, να' σου εμφανίζεται και ο αγρότης μου εξαντλημένος από τον κάματο της ημέρας "για μένα είναι τα γεμιστά;" "Μην αγγίζεις!!! Είναι για το blog μου!"\nΕ, βάλαμε τα γέλια, αφού στην κουζίνα μας παίχτηκε η σκηνή της διαφήμισης κινητής τηλεφωνίας που έχει βγει τούτες τις μέρες στην τηλεόραση με τη γιαγιά μπλόγκερ να λέει τις ίδιες ατάκες στον πεινασμένο σύζυγο πάνω από τα γεμιστά της, ακριβώς όπως είχα μόλις κάνει κι εγώ εντελώς ασυναίσθητα, όταν είδα να απειλείται το έργο μου!\nΑυτός λοιπόν είναι ο μπαξές του ανδρός μου. Το καμάρι του. Τον φροντίζει καθημερινά με όρεξη και μεράκι, και, παρόλο τον χρόνο, την αφοσίωση και την κούραση που προαπαιτεί και που τίποτα από αυτά δεν περισσεύει, εξακολουθεί να είναι η ξεκούρασή του. Όπως και τότε. Όσο οξύμωρο και αν ακούγεται αυτό. Γιατί τούτη η κούραση είναι μια κούραση γλυκειά, με ιαματικές ιδιότητες, λυτρωτικές. Μια κούραση που, όσο απασχολεί τα χέρια, τόσο αδειάζει το μυαλό και γεμίζει την ψυχή. Όπως, άλλωστε, συμβαίνει και κάθε φορά που ο άνθρωπος επιλέγει να αφιερώσει χρόνο από τη ζωή του για πράγματα που αγαπά πραγματικά να κάνει.\nΑναρτήθηκε από eva23 στις 12:09 π.μ.\nΠραγματικά, πόσο δίκιο έχεις, είναι ευτυχία να ασχολούμαστε μ αυτό που αγαπάμε !!!\nΣυγχαρητήρια στον σύζυγο για την αξιέπαινη προσπάθεια και καλοφάγωτα τα καλούδια του κήπου σας !!!\nΑκόμα κι από τις φωτογραφίες είναι λαχταριστά !!!!\nΚαλό σας ΣΚ !!!!\n26 Ιουλίου 2014 - 2:44 π.μ.\nAριστα!!!Να αναρτηθει στον μπαξεVAD,παρακαλώ :)\n26 Ιουλίου 2014 - 6:45 π.μ.\nΜπράβο!!!! Πράγματι είναι ψυχοθεραπεία αυτή η κούραση. Η σύνθεση σου μοιάζει με ζωγραφικό πίνακα!!! Καλοφάγωτα. Φιλάκια\n26 Ιουλίου 2014 - 8:38 π.μ.\n:)) καλή σοδειά πάντα και καλοφάγωτη!\n26 Ιουλίου 2014 - 10:22 π.μ.\nΚαλοφάγωτα όλα τα καλά του κήπου σας. Πράγματι η ασχολία αυτή είναι μια καλή ψυχοθεραπεία.\nΗ ωραιότερη και καλύτερη απασχόληση για τουςάντρες μας είναι η λαχανο-κηπουρική!!! Και ο δικός μου τα ίδια κάνει!!! Και γέλασα με την συγκομιδή σας γιατί την ίδια περίπου είχαμε κι εμείς σήμερα!!!! Και με τα μικρά ντοματάκια γεμίσαμε ένα μπώλ...χαχαχα!!!!! Προχθές μάλιστα μάθαμε ότι τα λένε 'βελανίδια' !!!!!\nΚαλοφάγωτα να είναι!!!! Καλή Κυριακή και καλή συνεχεια!!\n26 Ιουλίου 2014 - 5:15 μ.μ.\nΓεια στα χέρια σας και λίγο παραπάνω για τον αγρότη σας!!!!!\nΤην επμενη φορά θα μας κάνεις και το τραπέζι!!!!!!\n28 Ιουλίου 2014 - 9:39 μ.μ.\nΟ μπαξές του ανδρός σου και οι υπέροχες φωτογραφίες σου, συν τα καταπληκτικά γεμιστά μας γέμισαν ομορφιά και μυρωδιές!!\nΚαλοφάγωτα τα αγαθά σας!!!\n28 Ιουλίου 2014 - 10:44 μ.μ.\nΚοσμας Σεραφετινιδης είπε...\nΕμενα αυτό μου δειχνει οτι ο καλός σου συζυγος έχει αγαπη στη ψυχή του.Να ζήσετε και ναστε πάντα καλά.


«Καρφιά» Αγραβάνη για Παπαπέτρου... (pic) - Παρασκήνια - gavros.gr\n«Καρφιά» Αγραβάνη για Παπαπέτρου... (pic)\nΤρίτη, 10 Ιουλίου 2018 - 16:31\n«Καρφιά» του Δημήτρη Αγραβάνη στον Ιωάννη Παπαπέτρου. Ο φόργουορντ του Ολυμπιακού ανάρτησε μία φωτογραφία στον προσωπικό του λογαριασμό στο Insta stories, κάνοντας λόγο για προδοσία, την ημέρα που ο Παπαπέτρου ανακοινώθηκε από τον Παναθηναϊκό.\nΠιο συγκεκριμένα, ο Αγραβάνης ανάρτησε μία φωτογραφία από την ταινία «Ο Σημαδεμένος» με τον Αλ Πατσίνο, γράφοντας: «Aυτοί που δεν εκτιμούν την αξία της αφοσίωσης/πίστης δεν μπορούν να εκτιμήσουν το κόστος της προδοσίας».\n«Καλή τύχη φίλε μου» (pic)\nΟ Νταβίντ Φουστέρ ευχήθηκε στον φίλο του και πρώην συμπαίκτη του στον Ολυμπιακό Μπάλαζ Μέγερι επιτυχία στη νέα του ομάδα, Ατρόμητο.\n«Και τη ζωή μου στο πλευρό σου τη χαράζω» (pic)\nΗ ανάρτηση του Κώστα Καραπαπά με το σήμα του Ολυμπιακού.


Ο Αρχιεπίσκοπος Αυστραλίας για τον ρόλο της Εκκλησίας στον Πόντο - ΕΚΚΛΗΣΙΑ ONLINE\nΤετάρτη, 19 Μαΐου 2021 18:04\nΑρχική » ΝΕΑ » Ο Αρχιεπίσκοπος Αυστραλίας για τον ρόλο της Εκκλησίας στον Πόντο\nΚατά την έναρξη της εκδήλωσης, έγινε ανάκρουση των Εθνικών Ύμνων της Αυστραλίας και της Ελλάδας και ακολούθως τηρήθηκε ενός λεπτού σιγή στη μνήμη των θυμάτων της Γενοκτονίας.\nΟ Σεβασμιώτατος κ.κ. Μακάριος, στην ομιλία του παρουσίασε τον ρόλο της Εκκλησίας στον Πόντο από την κατάκτησή του το 1461 έως και τη σύγχρονη εποχή.\nΞεκινώντας με μια ιστορική αναδρομή στη διάδοση του Ευαγγελίου στην περιοχή του Πόντου, υπενθύμισε μεταξύ άλλων ότι την περίοδο πριν από τη Γενοκτονία λειτουργούσαν εκεί 1.890 εκκλησίες και ιερές μονές.\nΞεχωριστή ενότητα της ομιλίας του Σεβασμιωτάτου αποτέλεσε η παροχή εκπαίδευσης από την Εκκλησία.\nΌπως εξήγησε, όλα τα μοναστήρια και οι εκκλησίες του Πόντου λειτουργούσαν ως εκπαιδευτήρια μετά την κατάκτηση από τους Οθωμανούς.\nΑκολούθως, ο Σεβασμιώτατος αναφέρθηκε στο γεγονός πως παντού στην περιοχή του Πόντου παραμένουν φυσικά ίχνη του Ελληνισμού και της Ορθόδοξης πίστης – σε σπίτια, εκκλησίες, μοναστήρια, νεκροταφεία, σχολεία, νοσοκομεία, επιχειρήσεις κ.ά.\nΠαρατήρησε δε ότι, παρά τις φυσικές ή εσκεμμένες καταστροφές που υπέστησαν στο διάβα των αιώνων, αυτά τα μνημεία συνεχίζουν να μαρτυρούν τον πολιτισμό που αναπτύχθηκε από τους αυτόχθονες του Πόντου.\nΜια βασική πτυχή αυτής της διαδικασίας ανανέωσης είναι και οι Θείες Λειτουργίες που τελούνται σε εκκλησίες και μοναστήρια σε ολόκληρο των Πόντο και σε άλλες περιοχές της Μικράς Ασίας και της Θράκης, με πρωτοβουλία του Οικουμενικού Πατριάρχου κ.κ. Βαρθολομαίου.\nΗ ΜΗΤΡΟΠΟΛΗ ΓΕΡΜΑΝΙΑΣ ΓΙΑ ΤΗΝ ΕΚΛΟΓΗ ΤΟΥ ΠΡΩΤΟΣΥΓΚΕΛΛΟΥ ΑΜΒΡΟΣΙΟΥ ΣΕ ΕΠΙΣΚΟΠΟ ΑΡΓΥΡΟΥΠΟΛΕΩΣΕΟΔΥ ΧΑΡΤΗΣ Κορωνοϊός: Στα 2.293 τα νέα κρούσματα σήμερα


ΒΡΙΣΚΕΣΤΕ: Αρχική»Opinion»Πίσω από την Άλγεβρα της Ύφεσης\nBy panos12 on\t 21 Ιουνίου, 2020 Opinion, Ειδήσεις\nΣυνηθίζουμε στην Ελλάδα να κινδυνολογούμε όπως ακριβώς υπεραισιοδοξούμε. Το μέτρο λείπει και μια εικονική κανονικότητα εναλλάσσεται με την καταστροφολογία στο συλλογικό φαντασιακό.\nΑφορμή αυτού του κειμένου είναι ένα ακόμη από τα εύστοχα ημερήσια άρθρα/κείμενα στο www.economia.gr του Α.Παπαγιαννίδη, του πλέον έμπειρου κατά την ταπεινή μου γνώμη στον οικονομικό σχολιασμό(και εξαιρετικός μεταφραστής πολλών σημαντικών ξένων βιβλίων).\nΑναρωτιέται λοιπόν αν "ξορκίζεται" η Οικονομiα και παραθέτει ένα παράδειγμα με δηλώσεις που αφορούν την πρωτοφανή κρίση (σημ: εξηγεί την ανομοιογένεια των παραδειγμάτων μεταξύ ΗΠΑ και Ελλάδας ).\nΤο ζήτημα που θέτει, και απασχολεί και τον γράφοντα, είναι αν και κατά πόσο οι δημόσιες δηλώσεις, σε περίοδο κρίσης και εμφανούς ύφεσης, έχουν τελικά ισχυρή επίδραση στο να ωφελούν ή να βλάπτουν το κλίμα στην οικονομία και την κοινωνία. Μην βιαστείτε για εύκολες απαντήσεις.\nΑναλογιστείτε το εξής που συνέβη στα μέσα της πανδημίας. Ο πονηρός Τραμπ αναφέρθηκε λοιπόν-υπερασπιζόμενος το άνοιγμα της δικής του οικονομίας - για πιθανούς 100-200 χιλιάδες νεκρούς(!) με αποτέλεσμα να σοκάρει τότε την διεθνή κοινή γνώμη.\nΠαρατήρηση πρώτη: η απόκλιση των δυο αριθμών είναι της τάξεως του 100%. Παρατήρηση δεύτερη: δυο μήνες μετά, σήμερα δηλαδή, οι νεκροί έχουν ξεπεράσει το πρώτο όριο που έβαλε ο Τραμπ. Τι πέτυχε τότε που εξήγγειλε αυτούς τους αριθμούς των θανάτων ως μελλοντικό ενδεχόμενο;\nΣε μια περίοδο που είχαν ήδη αρχίσει οι απολύσεις και έπεφταν τα χρηματιστήρια, κατάφερε να εντυπώσει στο συλλογικό ασυνείδητο των Aμερικανών ένα πλαίσιο αναμονής, ένα όριο στον φόβο. ''Φυσικοποίησε'' μέσω στατιστικής προβολής τον θάνατο ώστε να τον αποδεχθεί ως κάτι φυσιολογικό η οικονομία και η κοινωνία.\nΚαι σήμερα αυτό ακριβώς συμβαίνει: οι θάνατοι αυξάνονται αλλά το ίδιο και το χρηματιστήριο και οι λιανικές πωλήσεις. Φυσικά η ύφεση είναι πρωτοφανής και δεν θα αντιστραφεί παρά τον πακτωλό χρημάτων που εκδόθηκαν. Αλλά ο Τραμπ πέτυχε αυτό που είναι μείζον ζητούμενο στην διαχείριση μιας κρίσης: την γρήγορη προεξόφληση του αρνητικού γεγονότος. Βεβαίως, ξαναλέμε, αυτό δεν σημαίνει ότι έτσι περιορίζεται η ύφεση.\nΑλλά φαίνεται ότι έτσι προεξοφλείται γρήγορα τόσο στους δείκτες των χρηματιστηρίων όσο και σε αυτούς της επιχειρηματικής και καταναλωτικής εμπιστοσύνης. Να θυμίσω απλά ότι οι περισσότεροι -όχι όλοι- θεσμικοί Αμερικανοί αξιωματούχοι απέφευγαν και αποφεύγουν να δώσουν συγκεκριμένες προβλέψεις για το ύψος της ύφεσης και τα λοιπά οικονομικά μεγέθη.\nΣτον αντίποδα εμείς στην Ευρώπη ανταγωνιζόμαστε στην προφητεία. Κάθε μέρα και μια πρόβλεψη διαφορετική από θεσμούς, πρόσωπα, ιδιωτικά συμφέροντα. Στα δε πάτρια εδάφη όμως βιαστήκαμε αρκετά. Πριν εκτιμήσουμε το εύρος και την ένταση των οικονομικών εξελίξεων που θα ακολουθούσαν την πανδημία ακούσαμε από επίσημα χείλη για ύφεση 4-8%(απόκλιση 100%, έτσι για να είμαστε μέσα).\nΓια τον δε τουρισμό οι προβλέψεις έλεγαν κάποια στιγμή για πτώση της τάξεως του 50%. Μετά ακούσαμε για ανάκαμψη στο 2021 ίση με την ύφεση(άγνωστη) που θα σημειωνότανε φέτος. Καθώς παρατεινόταν η καραντίνα και καθηλωνόταν η παραγωγή και η κατανάλωση, καθώς συνειδητοποιούσαμε ότι οι τουρίστες θα έλθουν Ιούλιο και βάλε, άρχισαν οι ακραίες προβλέψεις για διψήφια πτώση στο ΑΕΠ. Βλέποντας και λέγοντας δηλαδή που είναι όμως διαφορετικό από το βλέποντας και κάνοντας...\nΝα πούμε κάτι χρήσιμο: στα μαθηματικά της διαχείρισης οικονομικών κρίσεων δεν χωράνε πρόωρες και απλουστευμένες προβλέψεις με αποκλίσεις που δεν τεκμηριώνουν την ισχύ τους. Στην Ελλάδα πρέπει να συνηθίσουμε στην κουλτούρα των ποσοστιαίων αποκλίσεων.\nΝα μάθουμε ότι μια εκτίμηση με ακραία όρια- απλά για να πέσουμε μέσα ότι και αν συμβεί- δεν είναι ούτε σοβαρή ούτε ισχυρή. Και φυσικά να διδαχθούμε από αυτό που έκανε η Λαγκάρντ: αφού είδε νωρίς ότι η πανδημία καθήλωσε τις οικονομίες έβαλε τον πήχη λίγο πιο πάνω από με τον μέσο όρο των προβλέψεων μιλώντας για 12% ύφεση σε όλη την Ε.Ε.\nΈμπειρη, και έξυπνη, ξέρει ότι η περιγραφή προς το χειρότερο της πραγματικότητας δεν είναι κινδυνολογία. Κινδυνολογία είναι να αναφέρεσαι σε αυτό που τελικά ξεφεύγει από τον ανθρώπινο νου και πλησιάζει στο απόλυτο κραχ (βλ. Roubini για 10ετή ύφεση).\nΣτις ΗΠΑ λοιπόν έχουν γαλουχηθεί εδώ και δεκαετίες- και σε αυτό συμβάλλει όχι μόνο ο παραδοσιακός πολιτικός και ακαδημαϊκός λόγος αλλά και η ρητορική της κεντρικής τράπεζας-να προβλέπουν τα χειρότερα ώστε αυτά να προεξοφλούνται γρήγορα.\nΕκλογικεύουν τον κίνδυνο και έτσι επιταχύνουν την πτώση στα μεγέθη και στους δείκτες αφού το αφήγημα είναι συνάρτηση μιας τάσης που σκοπίμως συντηρείται ως δύσκολη και επίμονη.\nΜε αυτό τον τρόπο ο δείκτης Dow Jones έχασε πολύ γρήγορα 10,000 μονάδες, οι αιτήσεις για επιδόματα ανεργίας αυξήθηκαν ραγδαία και σύντομα, το ίδιο γρήγορα καθηλώθηκαν και οι δείκτες σε όλη την οικονομία.\nΑποτέλεσμα: αφού χωνεύτηκε από τις αγορές και την κοινωνία ότι θα πεθάνουν ίσως και 200,000 άνθρωποι, άρχισε η σταδιακή άρση των μέτρων αλλά και οι θεατρινισμοί Τραμπ για αισιόδοξο μέλλον( στοιχείο που πιάνει στους Αμερικανούς πολίτες), ενώ ρίχτηκε φυσικά γρήγορα πολύ χρήμα στο σύστημα και άρχισε η ανάκαμψη στα χρηματιστήρια(που μέχρι στιγμής σχεδόν έφθασαν στα προ της πανδημίας ιστορικά υψηλά τους).\nΓράφω όλα τα παραπάνω όχι ως θιασώτης του αμερικανικού μοντέλου στο storytelling της οικονομίας αλλά για να δείξω ότι το παραδοσιακό πολιτικο-οικονομικό - ακαδημαϊκό κατεστημένο εκεί δεν αγνοεί την αξία μιας"επικοινωνιακής συνάρτησης": αυτή της εσκεμμένης ανακοίνωσης ενός λίγο υψηλότερου από τον μέσο όρο αρνητικού μεγέθους στις προβλέψεις, ώστε η κρίση να προεξοφλείται όσο το δυνατόν γρηγορότερα.\nΆλλωστε αυτό μοιάζει φυσιολογικό διότι είναι στο DNA του καπιταλισμού να υπάρχουν απότομες και έντονες κρίσεις που αναδιαρθρώνουν το οικονομικό μοντέλο.\nΔεν χρειάζεται εδώ στην Ελλάδα να φθάνουμε στο άλλο άκρο και να κινδυνολογούμε. Απλά να είμαστε προσεκτικοί με τις προβλέψεις διότι το ίδιο κακό που θα κάνει μια ακραία αρνητική προσδοκία μπορεί να κάνει και μια αισιόδοξη πρόβλεψη. Γιατί μια πρόβλεψη είναι αποτέλεσμα μαθηματικοποίησης και ποσοτικοποίησης οικονομικών μεγεθών.\nΕίναι ταυτόχρονα και παραμετροποίηση συμπεριφορών αφού όμως πρώτα έχει διαμορφωθεί ψυχολογικό κλίμα( βλ. μεταξύ άλλων το πρόσφατό βιβλίο του νομπελίστα R. Shiller "Narrative Economics: How Stories Go Viral and Drive Major Economic Events", Princeton 2019)\nH ταπεινή μου γνώμη είναι-ακολουθώντας την θεωρία της Συμπεριφορικής Οικονομικής- ότι αν το αφήγημα στο ξεκίνημα μιας κρίσης ''προσομοιώνει'' όσο το δυνατόν καλύτερα την αίσθηση (feeling) της κοινής γνώμης, την αίσθηση της αγοράς δηλαδή, τότε η ψυχολογία προσαρμόζεται γρηγορότερα στα γεγονότα και τα μεγέθη, όσο απότομα και αν πέφτουν,\nαποκτούν τάσεις εκλογίκευσης στους ρυθμούς μεταβολής.\nΚαι επειδή ο απλός κόσμος αντιλαμβάνεται καλύτερα από όλους τους ειδικούς το τι μέλλει γενέσθαι όταν σταματάει η παραγωγή και το εισόδημα καλό θα είναι οι πολιτικοί μας -και οι ειδικοί που ασκούν σε πρωτοφανείς συνθήκες οικονομική πολιτική- να "συμβουλεύονται" τους απλούς δείκτες της αγοράς( μισθός, τζίροι, δόσεις, επιταγές, κ.α) πριν καταλήξουν να χρησιμοποιούν τα μακροοικονομικά μεγέθη στις δηλώσεις τους…


Atlas Music: Τριάντα δύο χρόνια από τον θάνατο του Βασιλιά του Rock ‘n Roll\nΑναζήτησε Μουσικής που σου αρεση καλλιτέχνη ή μουσικό ειδος. Music you like an artist or genre.\nΤριάντα δύο χρόνια από τον θάνατο του Βασιλιά του Rock ‘n Roll\nΔημοσίευση: 16-08-2009 16:29 από Π.Κωνσταντίνου\nΉταν 16 Αυγούστου του 1977, όταν η Ginger Alden βρήκε πεσμένο στο πάτωμα του δωματίου του στην βίλα του «Graceland», τον Elvis Presley. Λίγο αργότερα οι γιατροί θα επιβεβαιώσουν τον θάνατό του. Ήταν το τέλος του «Βασιλιά» και μαζί το τέλος της αυτοκρατορίας του Rock & Roll.\nO Elvis Presley γεννήθηκε στις 8 Ιανουαρίου του 1935, στο Τουπέλο του Μισισίπι, μέσα σε ένα «shotgun house», μια παράγκα δύο δωματίων. Εκεί πέρασε τα παιδικά του χρόνια. Εκεί έπαιξε και τις πρώτες του νότες με μια κιθάρα που του έκαναν δώρο οι γονείς του Vernon και Gladys Presley. Όταν στις 3 Οκτωβρίου του 1945 ο δεκάχρονος Elvis στεκόταν αμήχανα ντυμένος με μια στολή cowboy μπροστά στο κοινό ενός τοπικού διαγωνισμού, κανείς δεν μπορούσε να φανταστεί ότι αυτό το πιτσιρίκι θα «κατακτούσε» τον κόσμο του θεάματος.\nΗ οικονομική κατάσταση της οικογένειας Presley ήταν σε πολύ δύσκολο σημείο. Έτσι το 1948 η οικογένεια μετακομίζει στο Μέμφις του Τένεσι προς αναζήτηση μιας καλύτερης ζωής. Τα πράγματα δεν άλλαξαν. Οι Presley συνεχίζουν να μένουν σε υποβαθμισμένες περιοχές.Ο Elvis κάνει διάφορες δουλειές ώστε να βοηθήσει την οικογένεια του. Ταυτόχρονα όμως στο σχολείο περνάει δύσκολες στιγμές καθώς συχνά γίνεται στόχος κακόγουστων αστείων των συμμαθητών του. Ο ίδιος έχει αρχίσει να διαφοροποιείται από τους υπόλοιπους νέους της γενιάς του ενώ συνεχίζει να «ξεσπάει» πάνω στην κιθάρα του. Οι ήχοι του είναι ένα συνονθύλευμα gospel, country, jazz και blues που θα τον οδηγήσει στο καθαρό Rock & Roll.\nΜε την αγάπη του για τη μουσική βάδισε μέχρι το 1953. Στις 18 Ιουλίου με δική του πρωτοβουλία μπαίνει μέσα στη Sun Studios για να ηχογραφήσει δύο τραγούδια το My Happiness και το That's When Your Heartaches Begin ώστε να τα κάνει δώρο στη μητέρα του για τα γενέθλιά της. Άλλωστε ο Elvis είχε μια ιδιαίτερα δυνατή σχέση με την μητέρα του «Είναι η σημαντικότερη γυναίκα στη ζωή μου» είχε πει σε συνέντευξή του.\nΗ βοηθός του ιδιοκτήτη Marion Keisker θα τον ρωτήσει : «Τι τραγουδάς;» «Τα πάντα…» θα αποκριθεί. «Με ποιόν μοιάζει η φωνή σου;» θα επιμείνει η βοηθός «Με κανενός…» θα απαντήσει με περίσσια αυτοπεποίθηση. Με το τέλος της ηχογράφησης η Keisker θα σημειώσει: «Τραγουδάει καλά μπαλάντες. Δώστε του προσοχή.»\nΛίγους μήνες αργότερα ο Elvis επιστρέφει για την ηχογράφηση δύο νέων τραγουδιών, των I'll Never Stand in Your Way και It Wouldn't Be the Same Without You. Όμως αυτή τη φορά θα τον ακούσει ο ιδιοκτήτης του μικρού στούντιο Sam Phillip και θα εντυπωσιαστεί. Σύντομα θα τον καλέσει για ένα δοκιμαστικό. Μέσα στο στούντιο θα παίξει με τους Scotty Moore και Bill Black. Μετά από σειρά δοκιμών τελικά ηχογραφείται το That's All Right και βγαίνει στην κυκλοφορία σημειώνοντας μεγάλη επιτυχία. Ήταν το πρώτο single του Elvis Presley και η αρχή μιας διαδρομής που θα τον οδηγήσει στην ολοκληρωτική καταξίωση και στην τελική πτώση.\nΣαν φυσικό επακόλουθο έρχεται ένας ακόμα δίσκος με τα Good Rockin' Tonight και I Don't Care if the Sun Don't Shine αλλά και η τηλεοπτική εμφάνιση στο «stage show». Το άστρο του Έλβις έχει αρχίσει να λάμπει σε όλη την Αμερική.\nΤο 1955 έρχεται η γνωριμία και η συνεργασία με τον μάνατζερ Tom Parker γνωστό και ως «συνταγματάρχη». Ο Parker μετέτρεψε τον Elvis στο απόλυτο είδωλο αλλά ταυτόχρονα τον απομάκρυνε από την αρχική «επαναστατική» του διάσταση. Από τη μικρή και ασήμαντη Sun Studios τον μεταφέρει στην περίφημη RCA Records. Επιπλέον τον μεταμορφώνει σε κινηματογραφικό αστέρα υπογράφοντας 7ετές συμβόλαιό και οργανώνει σειρά τηλεοπτικών εμφανίσεων. Ο Έλβις πλέον είναι ένας ζωντανός θρύλος. Οι γυναίκες τον αναγνωρίζουν ως το απόλυτο ερωτικό σύμβολο και ο αντρικός πληθυσμός τον έχει ως πρότυπο. Το 1958 κατά τη διάρκεια της στρατιωτικής του θητείας γνωρίζει την 14χρονη Priscilla Beaulieu που μια δεκαετία αργότερα θα γίνει γυναίκα του και θα του χαρίσει τη μοναδική απόγονό του, την κόρη του Lisa Marie Presley. Ο Elvis κυριαρχεί στα charts και γίνεται ένας κινηματογραφικός αστέρας σε μέτριες, ομολογουμένως, ταινίες. Όμως η συμμετοχή του, και μόνο, ήταν αρκετή για να τις κάνει «επιτυχίες».Στα μέσα τις δεκαετίας του 60, ο Presley μοιάζει κάπως παρωχημένος και βρίσκεται μακριά από τις πρώτες θέσεις. Οι Beatles έχουν καθιερωθεί παγκοσμίως και η βρετανική μουσική με δούρειο ίππο τα «σκαθάρια» κυριαρχεί στο παγκόσμιο μουσικό στερέωμα. Ταυτόχρονα στις ΗΠΑ κάνει, δειλά, την εμφάνιση του το ψυχεδελικό ροκ. Ο «Βασιλιάς» πλέον είναι γυμνός. Όμως ο θρόνος του ανήκει και επιστρέφει δυναμικά το 1968 με μια απόλυτα επιτυχημένη μαγνητοσκοπημένη συναυλία με τίτλο «68 Comeback Special» όπου μεταδόθηκε από το τηλεοπτικό δίκτυο NBC. O Presley επανέρχεται στο προσκήνιο. Ίσως να έχει χάσει λίγο από τη δόξα του αλλά το άστρο του συνεχίζει να λάμπει. Οι επιτυχίες διαδέχονται η μία την άλλη: Kentucky Rain, Love Letters, That’s The Way It Is, Aloha from Hawaii κ.α\nΌμως ο χρόνος είναι αμείλικτος και η δόξα βαρύ φορτίο. Ο χωρισμός του με την Priscilla Beaulieu το 1973 έρχεται να επιβαρύνει την άσχημη ψυχολογική του κατάσταση. Αλκοόλ, ναρκωτικά, απομόνωση και περιττά κιλά. Τα μάτια του πάλαι ποτέ φλογερού εραστή έχουν χάσει τη σπίθα τους. Το χαμόγελο του μοιάζει μάλλον κουρασμένο. Το βαρύ κορμί του δεν μπορεί να ακολουθήσει τους ξέφρενους ρυθμούς. Οι φαβορίτες, το καλοφτιαγμένο μαλλί και τα αστραφτερά ρούχα είναι ότι έχει απομείνει από το ένδοξο παρελθόν του.\n«Ασθμαίνοντας» έφτασε μέχρι το 1977. Κάθε προσπάθεια για «επιστροφή» έμοιαζε μάταιη. Στις 16 Αυγούστου του 1977 ο Elvis αφήνει την τελευταία του πνοή μέσα στη βίλα του Graceland. Το πτώμα του βρέθηκε από την τελευταία σύντροφό του Ginger Alden. Το ιατρικό ανακοινωθέν αναφέρει πως ο θάνατος προήλθε από «καρδιακή αρρυθμία η οποία προκλήθηκε από μεγάλη δόση φαρμάκων». Λέγεται πως σύρθηκε μερικά μέτρα μέχρι το σημείο που απεβίωσε. Στις 16 Αυγούστου του 1977 το Rock & Roll πέθανε μαζί με τον «Βασιλιά» του, αλλά μόνο τυπικά, γιατί ο Elvis μέσα από τους ήχους του πέρασε για πάντα στην αθανασία.\nΟ Elvis σε αριθμούς\nΟ Elvis Presley είναι ο πρώτος καλλιτέχνης σε πωλήσεις. Πάνω από 1 δις αντίτυπα έχουν πουληθεί σε όλο τον κόσμο. Στην Αμερική 150 διαφορετικοί δίσκοι έχουν γίνει χρυσοί πλατινένιοι ή πολλαπλά πλατινένιοι. Είχε 14 υποψηφιότητες για βραβείο Grammy (3 φορές το κέρδισε) ενώ σε ηλικία 36 χρονών τιμήθηκε με το βραβείο με το Grammy Lifetime Achievement για το σύνολο της καριέρας του. Συμμετείχε σε 33 κινηματογραφικές ταινίες που σημείωσαν μεγάλη εμπορική επιτυχία. Τέλος εμφανίστηκε σε μεγάλο αριθμό τηλεοπτικών προγραμμάτων και αφιερωμάτων που άφησαν εποχή στη μικρή οθόνη.\nπήγη : tvxs\nΈνα γύρο το φεγγάρι - Γιάννης Χαρούλης\nΥστερεκτομή της Barbie - Οιμωγή\nH "ΥΣΤΕΡΕΚΤΟΜΗ ΤΗΣ BARBIE" ΑΠΟΤΕΛΕΙ ΑΠΛΑ ΤΗΝ ΠΡΟΕΚΤΑΣΗ ΤΗΣ ΦΙΛΙΑΣ 4 ΓΙΑΤΡΩΝ, ΧΩΡΙΣ ΔΙΠΛΩΜΑ, ΠΟΥ ΔΙΕΠΟΝΤΑΙ ΑΠΟ ...\nΤΟ ΔΥΝΑΤΟ ΡΟΚ non stop ΒΑΣΙΛΗΣ ΠΑΠΑΚΩΝΣΤΑΝΤΙΝΟΥ\nΛεωνίδας Μπαλάφας Πυροσβεστήρας Official Video Clip\nΚΩΝΣΤΑΝΤΙΝΑ - Χαμογελώ_1994\nVasilis Papakonstantinou - Oi psixes kai oi agapes\nGiannis Miliokas - Tsopanis\nAlkinoos Ioannidis - Tha mai konta sou otan me thes\nΕνδελέχεια-Βουτιά απο ψηλά Official Videoclip\nΔιάφανα Κρίνα - Κλόουν την Τετάρτη, την Κυριακή νεκρός\nΑρχειοθέτηση ανα είδος\nrock (274) xip xop (127) MUSIC (115) μουσικη (114) Λαϊκο (82) εντεχνο ελληνικό (55) πολιτικο τραγουδι (50) pop (41) έντεχνο ελληνικό (41) elecro (32) dance (29) metal (28) Νεο κυμα (22) Ρετρο (17) ρεμπετικο (14) blues (8) ρυθμική (8) Classic (7) house (6) rege (6) Funk (5) latic (4) Κρητικα (4) game (3) Μουσικα νέα (3) DJ (2) folk (2) potcast (2) punk (2) Παραδοσιακό (2)\nΑκολουθησε μας στο twitter πατωντας εδω\nΑρχειοθέτηση ανα καλλιτέχνη\nactive member (29) Γιώργος Νταλάρας (18) χάρης Αλεξίου (14) ΠΑΥΛΟΣ ΣΙΔΗΡΟΠΟΥΛΟΣ (11) Ελευθερία Αρβανιτάκη (7) Νίκος Άσιμος (7) ΠΥΧ ΛΑΧ (6) ΤΖΙΜΗΣ ΠΑΝΟΥΣΗΣ (6) Υπόγεια Ρεύματα (6) ΧΑΡΗΣ - ΠΑΝΟΣ ΚΑΤΣΙΜΙΧΑΣ (6) πασχαλιδης μιλτος (6) Νίκος Πορτοκάλογλου (5) Michael Jackson (4) ΓΙΑΝΝΗΣ ΠΟΥΛΟΠΟΥΛΟΣ (4) Γιάννης Κότσιρας (4) Δημήτρης Μητροπάνος (4) Ελένη τσαλιγοπούλου (4) ΘΑΝΟΣ ΜΙΚΡΟΥΤΣΙΚΟΣ (4) ΛΑΥΡΕΝΤΗΣ ΜΑΧΑΙΡΙΤΣΑΣ (4) Άγαμοι Θύται (3) ΔΗΜΗΤΡΑ ΓΑΛΑΝΗ (3) Ελένη Βιτάλη (3) Κώστας Χατζής (3) Λάκης Παπαδόπουλος (3) Μαρία Δημητριάδη (3) Μαρινέλλα (3) Σωκράτης Μάλαμας (3) Τερμίτες (3) ΧΡΗΣΤΟΣ ΘΗΒΑΙΟΣ (3) Bob Marley (2) DJ (2) Pink Floyd (2) THE ROLLING STONES (2) Αρλέτα (2) Βαίλης Καζούλης (2) Βαβυλώνα (2) Βαγγέλης Γερμανός (2) Γλυκερία (2) Δήμος Μούτσης (2) Ελένη Δήμου (2) Ενδελέχεια (2) Κώστας Μακεδόνας (2) ΛΟΥΚΙΑΝΟΣ ΚΗΛΑΗΔΟΝΗΣ (2) Μάνος Ξυδούς (2) Μαρκόπουλος Γιάννης (2) Μελίνα Ασλανίδου (2) Νίκος Ζιώγαλας (2) Νίκος Καββαδίας (2) Νίκος Παπάζογλου (2) ΞΥΛΙΝΑ ΣΠΑΘΙΑ (2) Ξέμπαρκοι (2) Τάνια Τσανακλίδου (2) 843 (1) Alexis Jordan (1) Alice Cooper (1) Anger Blues (1) B.D. Foxmoor (1) Billie Holiday (1) CAT STEVENS (1) Café del Mar (1) Cascada (1) Crystal Gayle (1) DOMENICA (1) George Clinton (1) Giorgio Moroder (1) Iron Butterfly (1) Iron Maiden (1) John Lennon (1) Kiss the beats (1) Magic De Spell (1) Morandi (1) Motörhead (1) Nathalie Cardone (1) Oasis (1) Ozzy Osbourne (1) PINK MARTINI (1) Paco de Lucia (1) Pavlov's (1) Queen (1) Rainbow (1) Randy Travis (1) Rolling Stones (1) Scorpions (1) Simon and Garfunkel (1) Sting (1) System Of A Down (1) The Stooges (1) Uriah Heep (1) dio (1) parliament (1) t.A.T.u.'s (1) Όπως τα χιόνια (1) ΑΔΙΕΞΟΔΟΣ (1) ΑΝΑΣΤΑΣΙΑ ΜΟΥΤΣΑΤΣΟΥ (1) Ανδριάνα Μπάμπαλη (1) Αντριανα Μπαμπαλή (1) Αντώνης Καλογιάννης (1) Αργύρης Μπακιρτζής (1) Αφροδίτη Μάνου (1) Βίκυ Λέανδρος (1) Βασίλης Παπακωνσταντίνου (1) Βασιλική Λαβίνα (1) ΓΙΑΝΝΗΣ ΓΙΟΚΑΡΙΝΗΣ (1) ΓΙΩΡΓΟΣ ΔΗΜΗΤΡΙΑΔΗΣ (1) ΓΙΩΡΓΟΣ ΚΟΙΝΟΥΣΗΣ (1) Γιάννης Αγγελάκας (1) Γιάννης Φέρτης (1) Γιοβάνα (1) Γιώτα Νέγκα (1) Δημήτρης Κοργιαλάς (1) Διονύσης Σαββόπουλος (1) ΕΝΑΛΛΑΞband (1) Εκείνος και Εκείνος (1) Ελπίδα (1) Θ. ΣΤΙΓΓΑ (1) Καίτη Χωματά (1) Καλατζής Γιάννης (1) Κατερίνα Κούκα (1) Κετιμε Αρετή (1) ΛΟΥΔΟΒΙΚΟΣ ΤΩΝ ΑΝΩΓΕΙΩΝ (1) Λαθρεπιβάτες (1) Μαίρη Λίντα (1) Μανώλης Ρασούλης (1) Μανώλης Φαμελλος (1) Μανώλης Χιώτης (1) Μαρία Φαραντούρη (1) Μαριώ (1) Μαχαιρίτσας Λαυρέντης (1) Μελίνα κάνα (1) ΝΑΜΑ (1) ΝΙΚΟΣ ΓΟΥΝΑΡΗΣ (1) Νάμα (1) Νατάσσα Μποφίλιου (1) Νικός Ξυλούρης (1) Ο Θεριστης (1) ΟΝΑΡ (1) Ορφέας Περίδης (1) ΠΑΝΟΣ ΓΑΛΗΝΟΣ (1) Πάνος Γουργιώτης (1) Πάνος Κατσιμίχας (1) Παντελής Θαλασσινός (1) Ρίνα Αντωνόπουλου (1) Ρίτα Αντωνόπουλου (1) Ριτα Αντωνοπουλου (1) ΣΑΚΗΣ ΜΠΟΥΛΑΣ (1) Σκιές (1) Στέλιος Βαμβακάρης (1) Στέλιος Καζαντζίδης (1) Στέλιος Ρόκκος (1) Σταβεντο (1) Τέρης Χρυσός (1) Τρυπες (1) ΦΙΛΙΠΠΟΣ ΠΛΙΑΤΣΙΚΑΣ (1) Φιλοκτήτης (1) ΧΝΑΡΙΑ (1) ζαγοραιος (1) κωστης μαραβεγιας (1)


Beautyblender Pop - Éponge à maquillage | Sephora\nΕμπνευσμένο από την pop art της δεκαετίας του '60, το υψηλής ακρίβειας, καμπύλο, επαναχρησιμοποιήσιμο καλλυντικό σφουγγαράκι επιστρέφει σε μια ζωηρή, ελκυστική, πορτοκαλί έκδοση.\nΗ μοναδ ... Μάθετε περισσότερα\nΗ μοναδική σιλουέτα και το αποκλειστικό υλικό της beautyblender, που διατίθεται τώρα σε μια φωτεινή πορτοκαλί «pop» έκδοση, εξασφαλίζει άψογη και ομοιόμορφη εφαρμογή. Βάσεις, φον ντε τεν, πούδρες...: αυτό το χαρισματικό σφουγγάρι επιτρέπει την εφαρμογή διαφόρων συνθέσεων χωρίς δυσκολία.\nΌλα εκτός από passe-partout: αυτό το χρώμα ξεχειλίζει από ενέργεια στους πίνακες του Warhol ή του Lichtenstein.\nΜια νέα απόχρωση γεμάτη ενέργεια για να ξυπνήσει ο καλλιτέχνης που κοιμάται μέσα μας. Εφαρμόστε το επειγόντως για να αναζωογονήσετε την τελετουργία της ομορφιάς σας!\nΤο σφουγγάρι (aqua-activatedTM) ενεργοποιείται σε επαφή με το νερό για να διπλασιάσει τον όγκο και να απορροφήσει ελάχιστο προϊόν: η σύνθεση εναποτίθεται στην επιδερμίδα αντί να παραμένει στο σφουγγάρι. Υγρό, το εξαιρετικά απαλό υλικό του εξασφαλίζει ομαλό και ομοιόμορφο αποτέλεσμα.\nΗ πλούσια θολωτή επιφάνεια επιτρέπει γρήγορη εφαρμογή ενώ η κωνική άκρη εξασφαλίζει ακρίβεια. Φινιρίσματα χειροποίητα από τις Ηνωμένες Πολιτείες.


Κορωνοϊός: Πόσα χρήματα θα βγάλει η Pfizer από τα εμβόλια - Aftodioikisi.gr\n2 Νοεμβρίου 2021 - 14:11\nΚορωνοϊός: Πόσα χρήματα θα βγάλει η Pfizer από τα εμβόλια\nΟ κορωνοϊός συνεχίζει να σαρώνει την Ελλάδα και την Ευρώπη. Παρόλα αυτά η ανακάλυψη του εμβολίου βοήθησε στην μάχη κατά της πανδημίας, με την Pfizer να κόβει το νήμα πρώτη στην ανακάλυψη της θεραπείας. Αυτό φυσικά είχε και οικονομικά οφέλη για την εταιρεία\nΠιο συγκεκριμένα, η Pfizer αναθεώρησε ανοδικά τις προβλέψεις της για τις πωλήσεις του εμβολίου της κατά της Covid-19 για το σύνολο του έτους κατά 7,5% στα 36 δισεκ. δολάρια, καθώς υπογράφει συμφωνίες με χώρες για ενισχυτικές δόσεις και λαμβάνει εγκρίσεις για τη χρήση των εμβολίων της σε μεγαλύτερες ηλικιακές ομάδες.\nΣε σωστή πορεία για την παραγωγή εμβολίων\nΠροβλήματα στην παραγωγή για Moderna και Johnson & Johnson


ΛΟΙΜΩΞΗ / INFECTION: Οκτωβρίου 2016\nδιαπιστώνεις πόσο μαγευτικό\nείναι το φθινόπωρο\nκαι πως δεν υπάρχει\nαπό τη ίδια τη φύση.\nΠόση ηθική υπάρχει στο να εμβολιάζουμε μια έγκυο (με ότι αυτό πιθανόν συνεπάγεται) για να προστατεύσουμε τα νεογνά; Ας μην ξεχνούμε ότι πριν αρκετά χρόνια απαγορευόταν ο,τιδήποτε στην έγκυο. Βέβαια η επιστήμη μεταβάλλεται και βελτιώνεται.\nΤο θέμα έχει απασχολήσει τον ιατρικό κόσμο τόσο από επιστημονικής πλευράς όσο και από την φιλοσοφική του έποψη. Μέχρι στιγμής οι απόψεις φαίνεται να συγκλίνουν στην υποστήριξη του μέτρου και στη δικαίωση της επεμβατικής αυτής πράξης.\nΠέρα από τον επιστημονικό κομμάτι όμως, σήμερα θεωρείται ότι οι εγκυμονούσες αποτελούν τον επόμενο οικονομικό, κυρίως, στόχο για γενικούς εμβολιασμούς μια και το πληθυσμιακό τους εύρος είναι μεγάλο. Η ανοσοποίηση των παιδιών τείνει να κορεσθεί και το κέρδος από τα εμβόλια έχει συμπιεσθεί πολύ. Άρα οι έγκυες είναι μια εξαιρετική διέξοδος, χωρίς αυτό να σημαίνει ότι δεν υφίστανται και επιστημονικοί λόγοι για την ανοσοποίηση αυτού του τμήματος του πληθυσμού.\nΔύο πειραματικά DNA εμβόλια για τον ιό Zika αναπτύχθηκαν από ερευνητές του ΝΙΗ.\nΈνα από τα εμβόλια ελέγχεται και στους ανθρώπους σε μελέτες φάσης 1.\nΝΙΗ / October 2016\nΣήμερα γιορτάζει η Θεσσαλονίκη\nΗ πόλη που από αρχαιοτάτων χρόνων ήταν ελληνική\nΗ πόλη που σήμερα τολμούν να επιβουλεύονται τα εξ ανατολών στίφη\nΌμως τώρα η εποχή δεν είναι σαν τότε που πουλήθηκε μια άλλη πόλη,\nη εποχή που πουλήθηκε το Βυζάντιο.\nΌση ηττοπάθεια κι αν έχουν οι προηγούμενοι, οι νυν και οι επόμενοι κυβερνήτες\nθα πρέπει να αυτοκτονήσουν οι ίδιοι πριν διανοηθούν να παραδώσουν\nτην ομορφότερη και πιο δραστήρια πόλη της χώρας.\nΕπιδημία κοκκύτη και σε περιοχές του Καναδά.\nΟ κοκκύτης σε ηλικίες κάτω των 6 μηνών είναι πολύ σοβαρός, με θνητότητα που μπορεί να φθάνει και το 3% (ειδικά στη νεογνική ηλικία) κατά τους Καναδούς. Τα νεογνά παρουσιάζουν άπνοιες και σπασμούς, πολλές φορές λόγω υποξίας, ενώ ο βήχας δεν είναι τόσο χαρακτηριστικός όσο σε μεγαλύτερα παιδιά. Yπάρχει όμως μεγάλη λευκοκυττάρωση που μπορεί να φθάνει και τις 100.000. Συχνή είναι και η πνευμονική υπέρταση.\nΟι Καναδοί τονίζουν την αναγκαιότητα (και την ασφάλεια) του εμβολιασμού των εγκύων κατά του κοκκύτη.\nProMed / October 2016\nΑναρτήθηκε από JOHN KAVALIOTIS στις 11:43 Δεν υπάρχουν σχόλια:\nΚαι πάλι μια μεταδοτική νόσος προκαλεί επιδημία. Στις ΗΠΑ υπάρχει τώρα επιδημία σε εφήβους κυρίως. Στο Αρκάνσας τα κρούσματα είναι πάνω από 500 και οι αρμόδιοι λένε ότι είναι τα περισσότερα που έχουν καταγραφεί ποτέ στην πολιτεία τους.\nHealio / 21-10-2016\nΔεν βρήκα κάποια αναφορά που να λέει αν και πόσοι από τους προσβληθέντες είχαν εμβολιασθεί. Παρόλα αυτά φαίνεται πως για την παρωτίτιδα χρειάζεται και τρίτη δόση εμβολίου.\nΤο φθινόπωρο είναι πλέον εμφανές\n(φωτο κάπου στην άνω πόλη)\nΑρχίσαμε την παιδιατρική μαθαίνοντας ότι το αυγό δίνεται νωρίς στο παιδί. Μετά τον 3ο μήνα ζωής. Στην πορεία αυτό θεωρήθηκε πολύ κακό και όλα πήγαν πίσω. Όλες οι τροφές. Μερικές πήγαν πολύ πίσω.\nΤώρα έρχεται μια μελέτη, μια μετα-ανάλυση μελετών από το 1946 έως το 2016, που ερεύνησε τη σχέση χρόνου εισαγωγής των τροφών και ανάπτυξης αλλεργίας ή αυτοανόσων νοσημάτων.\nΜεταξύ άλλων η μελέτη συμπεραίνει ότι η εισαγωγή του αυγού στον 4ο - 6ο μήνα της ζωής μειώνει τον κίνδυνο αλλεργίας στο αυγό. Το ίδιο ισχύει για τα φυστίκια (4ος – 11οςμήνας) και σε μικρότερο ποσοστό για το ψάρι (6ος – 9ος μήνας).\nΒέβαια οι συγγραφείς λένε ότι τα αποτελέσματα αυτά δεν πρέπει να οδηγήσουν σε αυτόματη αλλαγή των οδηγιών εισαγωγής τροφών και θα πρέπει να μελετηθεί περαιτέρω η ασφάλεια πρόωρης εισαγωγής ξένων τροφών στο βρέφος.\nJAMA 2016, 316(11):1181\nΣήμερα, προ ολίγων ωρών, ήρθε e-mail από την Ένωση Ελευθεροεπαγγελματιών Παιδιάτρων Αττικής (ΕΕΛΠΑΙΔΑΤΤ), όπου αναφέρει ένα άρθρο του CDC περί 2 δόσεων του HPV και σημειώνει "Βρήκαμε ενδιαφέρον το άρθρο και σας το κοινοποιούμε".\nΠολύ καλά κάνει η ΕΕΛΠΑΙΔΑΤΤ και ενημερώνει τα μέλη της για σημαντικές εξελίξεις.\nΠλην όμως στη συγκεκριμένη περίπτωση όφειλε η Ένωση να γνωρίζει ότι τα αναφερόμενα στο σημερινό άρθρο του CDC περιλαμβάνονται στο Εθνικό Πρόγραμμα Εμβολιασμών της Ελλάδος ήδη από τον Ιανουάριο του 2015. Απλά οι ΗΠΑ καθιέρωσαν αρκετά πιο αργά από άλλες χώρες τις δύο δόσεις HPV στις συγκεκριμένες ηλικίες.\nΆρα οι Έλληνες παιδίατροι γνωρίζουν τα περί των 2 δόσεων του HPV εδώ και δυο χρόνια σχεδόν μια και εφαρμόζουν πλήρως το εθνικό πρόγραμμα εμβολιασμών.\nΑναρτήθηκε από JOHN KAVALIOTIS στις 21:47 2 σχόλια:\nΜια πληροφορία λέει ότι βρέφος 50 ημερών κατέληξε από κοκκύτη σε ιδιωτική κλινική των Αθηνών.\nΔεν γνωρίζω αν η πληροφορία είναι σωστή και αν η διάγνωση είναι τεκμηριωμένη. Να πω όμως\nμερικά πράγματα για τον κοκκύτη.\nΠριν 40 περίπου χρόνια ο κοκκύτης στη βρεφική ηλικία θεωρείτο θανατηφόρο νόσημα. Αυτό μας δίδασκε ο μεγάλος δάσκαλος της κλινικής λοιμωξιολογίας Σ. Μάνιος και η πράξη αυτό έδειχνε τότε.\nΟ χρόνος όμως κυλούσε και η νόσος φαινόταν ότι είχε ελεγχθεί με τον εμβολιασμό. Ωστόσο μετά τόσες δεκαετίες μαζικού εμβολιασμού, ο κοκκύτης επανάκαμψε δριμύτερος. Πολλά τα αίτια. Ας μην αποδώσουμε με ευκολία το φαινόμενο στο αντιεμβολιαστικο κίνημα. Στο συγκεκριμένο νόσημα, το μόνο που δεν φταίει είναι το αντιεμβολιαστικό κίνημα.\nΗ κάλυψη με το αντικοκκυτικό εμβόλιο είναι μαζική. Το νέο εμβόλιο αποδείχτηκε αναποτελεσματικό και ο κοκκύτης ανέπτυξε καινούρια στελέχη. Δυο βασικές ερμηνείες για να μην προχωρήσουμε σε λεπτομέρειες.\nΗ ιατρική κοινότητα πρέπει ή να επανέλθει στο παλαιό εμβόλιο ή να παρασκευάσει καλύτερο. Συγχρόνως πρέπει να μην αμελεί τη χορήγηση επαναληπτικών δόσεων όπου δει - ουσιαστικά στους εφήβους και ενήλικες.\nΑναρτήθηκε από JOHN KAVALIOTIS στις 09:20 6 σχόλια:\nΌταν διαμαρτύρεσαι και λες ότι οι γιατροί δεν λαμβάνουν χορηγίες από φαρμακευτικές εταιρείες και την ίδια περίοδο πας εσύ ο ίδιος ταξίδι υπερατλαντικό με έξοδα φαρμακευτικής εταιρείας, ε τότε έχεις υπερβεί κάθε έννοια του χιούμορ.\nΌταν η εμβολιαστική κάλυψη του πληθυσμού για αρκετά εμβόλια είναι από 40% και κάτω και συ ισχυρίζεσαι ότι όλοι οι παιδίατροι εφαρμόζουν το πλήρες πρόγραμμα εμβολιασμών σε όλα τα παιδιά, ε τότε έχεις υψηλή αίσθηση του χιούμορ.\nΣύσταση της Ακαδημίας Παιδιατρικής των ΗΠΑ:\nΌχι φάρμακα που περιέχουν κωδεϊνη στα παιδιά.\nΜια ρήση των προγόνων μας λέει:\nΠριν μιλήσεις, βούτα τη γλώσσα στο μυαλό σου.\nΚαι μια άλλη ρήση λέει:\nOι καμπάνες του θανάτου άρχισαν να χτυπούν πάλι στη δύσμοιρη Αϊτή. Η χολέρα είναι εκεί, καραδοκεί και επιτίθεται.\nΘα μου πείτε ότι η Αϊτή είναι πολύ μακριά. Λάθος μέγα. Μια επιδημία οπουδήποτε είναι απειλή για παντού, για όλους. Έτσι νομίζω. Κάτι τέτοιο μας δίδαξε εξάλλου ο ιός Zika.\nΑς δούμε πως θα ενεργήσει ακόμη μια φορά η διεθνής κοινότητα. Προς το παρόν υπάρχει το κονδύλι των 120 εκ δολαρίων από τον ΟΗΕ.\nAύξηση των περιπτώσεων οξείας χαλαράς παράλυσης στις ΗΠΑ. Περιστατικά που μοιάζουν αυτά της πολιομυελίτιδας, χωρίς όμως να έχει βρεθεί το αίτιο. Παρόμοια αύξηση είχε παρατηρηθεί το 2014, όμως τότε συνδέθηκε με την ανεύρεση του enterovirus D68.\nMedscape Neurology news / 5-10-2016\nΣτη ναρκοληψία υπάρχει έλλειψη ενός νευροδιαβιβαστή, της ορεξίνης (orexin ή hypocretin). Πιστεύεται ότι η νόσος δυνητικά μπορεί να είναι αυτοάνοση διαταραχή όπου τα κυτταροτοξικά Τ κύτταρα καταστρέφουν τους νευρώνες που παράγουν ορεξίνη.\nProc Natl Acad Sc USA 10.1073/2016\nΑυτό συμβαδίζει και με άλλες μελέτες που δείχνουν ότι η ναρκοληψία από εμβόλιο της γρίπης είναι αυτοάνοση κατάσταση (δες ανάρτηση 16-12-15).\nH πρωτείνη P53 είναι σημαντική στον οργανισμό διότι προφυλάσσει τα κύτταρα που έχουν οιαδήποτε βλάβη στο DNA από το μετατραπούν σε καρκινικά κύτταρα. Στο 50% περίπου των κακοηθειών, η πρωτεϊνη αυτή έχει μεταλλαχθεί και άρα δεν προστατεύει. Τελευταία ερευνητές βρήκαν ένα τρόπο να "αποκαθιστούν" μέσω φαρμακευτικής ουσίας το κανονικό προφίλ της πρωτεϊνης ώστε αυτή να μπορεί να συνδέεται εκ νέου με το DNA και να εμποδίζει την παρεκτροπή του. Ήδη γίνονται μελέτες σε ανθρώπους και αναμένονται τα αποτελέσματα. Πολύ καλή εξέλιξη.\nScience 07 Oct 2016: Vol. 354, Issue 6308, pp. 26-28\nΈνας στους 5 γονείς κάνουν λάθος στη δοσολογία όταν χορηγούν κάποιο φαρμακευτικό σιρόπι στα παιδιά.\nΗ χρήση μικρού δοσιμετρικού κυπελίσκου αυξάνει τον κίνδυνο λάθους. Αντίθετα, η χρήση δοσιμετρικής σύριγγας μειώνει στο ελάχιστο τον κίνδυνο λάθους.\nPediatrics, October 2016, vol. 138 : e 20160357\nΓια αποφυγή μετάδοσης γενετικού νοσήματος, ένας εξειδικευμένος ερευνητής τόλμησε και εφάρμοσε μια τεχνική με την οποία αφήρεσε τον πυρήνα ενός ωαρίου μιας μητέρας και το ενσωμάτωσε σε ένα ωάριο κάποιας υγιειούς δότριας. Προέκυψε έτσι ωάριο με μιτοχονδριακό DNA της δότριας και πυρηνικό DNA της μητέρας. Το ωάριο αυτό γονιμοποιήθηκε με σπέρμα του συζύγου της μητέρας.\nΣυνεπώς, το έμβρυο είχε τρεις γονείς ουσιαστικά: τη μητέρα, τον πατέρα και τη δότρια. Όλο αυτό έγινε για αποφυγή του συνδρόμου Leigh, από το οποίο απεβίωσαν δύο παιδιά της μητέρας.\nΑυτά με απλά λόγια, μια και το θέμα είναι σύνθετο και δημιούργησε ήδη συζητήσεις οι οποίες σίγουρα θα επεκταθούν. Πολλά τα προβλήματα, οικογενειακά, ηθικά, νομικά κλπ κλπ.\nNew Scientist 27-09-2016 / Science 30-09-2016\nΠλην πολλών άλλων δεινών, η οικονομική κρίση στην Ελλάδα οδήγησε σε αυξημένη χρήση φαρμάκων κατά του έλκους, της αρτηριακής υπέρτασης και των ψυχικών παθήσεων. Από το 2010 και έπειτα παρατηρήθηκε 35 φορές αύξηση των αντιψυχωσικών φαρμάκων, 19 φορές αύξηση των βενζοδιαζεπινών και 11 φορές αύξηση των αντικαταθλιπτικών.\nΤο FDA ενέκρινε το πρώτο τεχνητό πάγκρεας. Πρόκειται για μια συσκευή της εταιρείας Medtronic σε μέγεθος περίπου κινητού τηλεφώνου η οποία ελέγχει το σάκχαρο και εγχύει την κατάλληλη ποσότητα ινσουλίνης. Με τη συσκευή αυτή ο άρρωστος απαλλάσεται από την ανάγκη συνεχών μετρήσεων και τη χρήση ενέσεων. Έτσι είναι πιο ελεύθερος στις κινήσεις του και βελτιώνεται το επίπεδο ζωής του.\nΣημαντική η συσκευή αυτή. Θα κυκλοφορήσει το 2017.\nCNN / 29-09-2016


Υπάρχει μια αντίφαση που έχει έρθει η..." /> 10 ωραία anime που είχαν όμως άθλιο τέλος – Smassing Culture\nPublished on February 9th, 2017 | by Έφη Kαραχάλιου\nΥπάρχει μια αντίφαση που έχει έρθει η ώρα να παραδεχτούμε: ότι υπάρχουν ωραία anime που είχαν όμως άθλιο τέλος και μάλιστα είναι τόσο κακό που αυτή η αρνητική εντύπωση τελικά κυριαρχεί. Αναγνωρίζουμε ότι ένας κακός επίλογος οφείλεται είτε στην προσπάθεια του studio να κλείσει τα επεισόδια ενώ το anime συνεχίζεται είτε στην πραγματικά ανέμπνευστη φάση του mangaka. Το πρώτο δικαιολογείται αλλά το δεύτερο είναι ασυγχώρητο. Πάμε να δούμε μερικά τέτοια παραδείγματα και ναι, θα υπάρξουν spoilers:\nΊσως ενδόμυχα να έφτιαξα αυτή τη λίστα για να ασχοληθώ μόνο με αυτό το έκτρωμα! Η πορεία του anime ήταν ικανοποιητική αν και κάπου στη μέση έκανε κοιλιά. Τίποτα δεν συγκρίνεται με το τέλος όμως, όπου η Maka νικά τον υπέρτατο Kishin με μια απλή μπουνιά, την ώρα που όλοι οι άλλοι κοντεύουν να σκοτωθούν προσπαθώντας να του κάνουν έστω μια γρατζουνιά. Η γροθιά όμως είναι στο όνομα της γενναιότητας, οπότε αυτή η φτηνή δικαιολογία αρκεί για να πέσουν οι τίτλοι τέλους… Αλήθεια τώρα;\nΤα έχουμε πει και τα ξαναλέμε για τις επικές διαστάσεις του anime. Η πλοκή, οι μάχες, οι χαρακτήρες, όλα είναι μοιρασμένα και μετρημένα στο Akame ga Kill. Δεν υπάρχει τριτοδεύτερη λεπτομέρεια που να μην σημαίνει κάτι. Oι ιδιαιτερότητες των χαρακτήρων είναι τελικά και αυτές που τους προδίδουν και τους σκοτώνουν, αλλά δεν χρειάζονταν και τόσοι σκοτωμοί. Στο τέλος δεν μένει άνθρωπος να πανηγυρίσει την πτώση του βασιλιά, τα μέλη του Night Raid πέφτουν σταδιακά στο πεδίο της μάχης, μην προλαβαίνοντας να γευτούν την νίκη. Aπό την άλλη βέβαια, δεν υπάρχει ούτε βασιλικός. Η Akame φεύγει για άγνωστα μέρη, μάλλον χαρούμενη για την έκβαση, γιατί τι να συμπεράνουμε από το ανέκφραστο πρόσωπό της;\nNAI, ΞΕΡΟΥΜΕ ΓΙΑ ΤΗ ΔΕΥΤΕΡΗ ΣΕΖΟΝ. Αλλά δεν μπορούμε να μην εκφράσουμε την δυσαρέσκειά μας για το κακό τέλος ενός από τα δίκαια δημοφιλέστερα anime. Μιλάμε για το απόλυτο cliffhanger, την πληροφορία ότι υπάρχει τιτάνας στο τείχος ενώ η Annie είναι παγιδευμένη στον κρύσταλλο. Πώς θα αξιοποιηθεί αυτό στην επόμενη σαιζόν; Ο Levi θα έχει ακόμα το resting bitch face της Kristen Stewart ή όχι; Πολλά τα ερωτήματα…\nΟ ορισμός του αχταρμά. Λίγα επεισόδια, εμφανίστηκαν οι μισοί χαρακτήρες, η πλοκή δαιδαλώδης και στρυφνή, γενικά μια τραγωδία αν κάνεις αυθόρμητα τη σύγκριση. Ακόμα και έτσι όμως, οι σκηνές δράσης, οι διάλογοι, το gore, το θέμα από μόνο του, κατάφεραν να κρατήσουν το anime σε ικανοποιητικό επίπεδο. Βέβαια έτσι όπως προέκυψε, μόνο για reboot από το μηδέν αξίζει να το συζητάμε.\nΜπορεί να μην το τελείωσα ποτέ, έμαθα όμως το τέλος, ήθελα δεν ήθελα. Μια το internet, μια το group «5000 anime fans», μια οι φίλοι μου, είδα και έπαθα να αποφύγω τα spoilers. Τελικά απέτυχα, αλλά ήταν πραγματικά απογοητευτικό το τέλος του Light, χωρίς καν να το συγκρίνω με το manga. Ναι το πήραμε το μήνυμα ότι η εξουσία διαφθείρει, αλλά η κάθοδος του ήρωα ψυχολογικά και σωματικά δεν φαίνεται στο τελευταίο επεισόδιο. Ήταν αλήθεια αρκετό να τον βλέπουμε τρελαμένο και μαχαιρωμένο στα end credits, ενώ είχε προηγηθεί μια ανώφελη σκηνή του gore τραυματισμού του;\nΈγινε γνωστό για την slow-motion σκηνή με την σφαίρα και τα βυζιά, γενικά μόνο για το δεύτερο, όμως είναι από τα καλύτερα post-apocalyptic zombie anime που είδαμε πρόσφατα. Αυτή η περίεργη μίξη μαθητών και καθηγητών που έγινε στην προσπάθειά τους να επιβιώσουν μετά από ένα πρωτοφανές συμβάν που δημιούργησε τα zombie, καταφέρνει τελικά να πάει σε ένα νησί αλλά και εκεί έχει zombies γιατί υπάρχει μια υπόγεια σήραγγα και τέλος. Το πώς άρχισαν όλα, τι απέγιναν οι υπόλοιποι, τι συνδέει γενικά την παρέα-εκτός από τα όργια στην παραλία- είναι κάποια στοιχεία που δεν πρόκειται να απαντηθούν σύντομα.\nΑπογοητευτικό το τέλος και αυτού του anime. Πώς γίνεται ενώ ασχολείσαι με την επανάσταση με mecha δυναμικό να μπλέκεις την Mana/Εύα, την μοίρα και το πεπρωμένο; Είναι πραγματικό αξιοθαύμαστο το πόσο εύκολα από προβληματισμούς για την χρήση των βιολογικών όπλων, της επιστήμης γενικότερα, καταλήγεις σε θρησκευτικούς παραλληλισμούς. Το πώς τελικά μετά την ολοσχερή καταστροφή του Τόκιο, επιζούν όλοι και ο Shu είναι απλά τυφλός και συναντιούνται να γιορτάσουν όλοι τα υποθετικά γενέθλια της Mana με ξεπερνά…\nΑπό πότε τα ρούχα αποκτούν δυνάμεις και γίνονται όπλα για την καθυπόταξη του ανθρώπινου είδους; Από τότε που μπήκαν στην ζωή μας τα anime είναι η σωστή απάντηση. Μια ιστορία που τραβήχτηκε από τα μαλλιά, αποκτώντας σουρεαλιστικά χαρακτηριστικά και καταλήγοντας στο πιο safe τέλος, το απόλυτο happy ending. Τόσο αναντίστοιχο τέλος που ούτε η Mako δεν το σώζει με την παντομίμα της…\nΕνθουσιαστήκαμε όταν βγήκε, είχαμε γράψει εκτενώς και για το πρώτο anime και τις κοινωνικές του διαστάσεις, αλλά τόσο mindf*ck τέλος δεν το πιστεύαμε. Πάλι έχουμε το ίδιο κοινωνικό πείραμα με τους μαθητές, μόνο που εξελίσσεται σε ένα από τα καλύτερα thriller αγωνίας. Εκεί λοιπόν που όλα έχουν χαθεί, ξυπνάνε από το κόμμα και όλοι αγαπιούνται, εμπιστεύονται ο ένας τον άλλο και ξαναφέρνουν έναν ήρωα στη ζωή. Εντάξει, ούτε στη Ζήνα τέτοιο επεισόδιο…\nΠολυαγαπημένο, δυστοπικό, διεστραμμένο, δυστυχώς με κουφό επίλογο. Περιμένουμε να πεθάνουν όλοι οι κάτοχοι των ημερολογίων και μετά ακολουθεί ένα συνονθύλευμα από παράλληλα σύμπαντα, πολλαπλούς εαυτούς, μετενσαρκώσεις και τον Yuki θεό σε μια διάσταση. Ότι ο Yuki, το πιο ανίκανο πλάσμα στον πλανήτη Γη, που κέρδισε αφήνοντας τους άλλους να σφάζονται, έγινε θεός είναι παράδειγμα του πόσο ρεαλιστικά τα anime περιγράφουν την καθημερινή ζωή.\nΘα ακολουθήσει και δεύτερο μέρος, οπότε θυμίστε μας τι ξεχάσαμε…\nTags: Attack on Titan, Danganronpa 3: Hope Arc, Deadman Wonderland, Death Note, Guilty Crown, Highschool of the Dead, Kill la Kill, Mirai Nikki, Souleater


Ένας τομέας που διαρκώς εξελίσσεται είναι αυτός της γενετικής, ο οποίος προσφέρει τη δυνατότητα θεραπείας με πρωτοποριακές μεθόδους. Προσφάτως, επιστημονική ομάδα στις ΗΠΑ κατάφερε να θεραπεύσει μια γενετική πάθηση σε ποντίκια, διορθώνοντας απλώς ένα «γράμμα» στο DNA τους!\nΕιδικότερα, ερευνητές από το MIT αναπτύσσουν εδώ και χρόνια τη μέθοδο Crispr, τεχνολογία που τους επιτρέπει να κάνουν εξειδικευμένες μεταβολές στα χρωμοσώματα των ζώων και των φυτών. Με «όπλο» τη δυνατότητα αυτή οι ερευνητές είναι σε θέση να αντιμετωπίζουν γενετικές ασθένειες, όπως η κληρονομική ηπατική νόσος που κατάφεραν να θεραπεύσουν οι επιστήμονες σε ποντίκια.\nΣτην εν λόγω έρευνα, οι επιστήμονες χρησιμοποίησαν τη μέθοδο για να εντοπίσουν και να διορθώσουν μια μετάλαξη που υπήρχε στο γονίδιο του ήπατος που λέγεται LAH, η οποία στον άνθρωπο μπορεί να προκαλέσει τον σχηματισμό του αμινοξέος τυροσίνη. Τα περιστατικά αυτά μπορεί να είναι ακόμη και θανατηφόρα, ενώ η αντιμετώπισή τους απαιτεί φαρμακευτική αγωγή και ειδική διατροφή.\nΗ νέα μέθοδος στοχεύει σε πολύ συγκεκριμένα σημεία στα 23 ζεύγη των ανθρώπινων χρωμοσωμάτων, χρησιμοποιώντας κάποια ένζυμα που ανακαλύφθηκαν το 1987 και αρχικά είχαν θεωρηθεί «junk DNA». Ωστόσο, τα ένζυμα αυτά αποτελούν την άμυνα των βακτηρίων ενάντια στους ιούς που απειλούν τον οργανισμό με πιθανή εισβολή τους και με τη βοήθειά τους οι ερευνητές κατάφεραν να θεραπεύσουν την ασθένεια στα ποντίκια, διορθώνοντας μόνο ένα «γράμμα» από το γονιδίωμά τους – και συγκεκριμένα σε ένα μεταλλαγμένο γονίδιο που έχει άμεση σχέση με τον μεταβολισμό του ήπατος. Η εξέλιξη αυτή δείχνει στους επιστήμονες ότι δεν αποκλείεται να μπορέσουν να ξεκινήσουν τις κλινικές δοκιμές της μεθόδου Crispr σε μερικά χρόνια από τώρα.\nΜάλιστα, οι επιστήμονες πιστεύουν ότι η μέθοδος Crispr θα τους βοηθήσει να καταπολεμήσουν σοβαρές γενετικές ασθένειες και διαταραχές, όπως η νόσος του Χάντινγκτον, το σύνδρομο Down ή ακόμη και το AIDS και ο καρκίνος. «Το συναρπαστικό σε αυτήν την προσέγγιση είναι το γεγονός ότι μπορούμε πραγματικά να διορθώσουμε ένα ελαττωματικό γονίδιο σε ένα ζωντανό ενήλικο ζώο», σχολίασε ο βασικός συντάκτης της έκθεσης των επιστημόνων, δρ Daniel Anderson.\nΕλπίδες για τον ιό του HIV\nΣε μια σπουδαία στιγμή για την ιατρική βρίσκονται βρετανοί ...\nΕναλλακτικά φάρμακα για την αποφυγή χημειοθεραπείας\nΜε δεδομένο πως η χημειοθεραπεία δεν είναι αποτελεσματική για όλους ...\nΠρώτη φορά Αμερικανοί ερευνητές κατάφεραν να μετρήσουν με ...


Κάθε λίγο και λιγάκι ακούμε την εξπρεσιονιστική κραυγή, «μα πού είναι οι διανοούμενοι;». Συνήθως αυτή την κραυγή τη βγάζουν εκείνοι που είναι ζήτημα, αν γνωρίζουν το σχήμα του βιβλίου ή πού βρίσκεται η Εθνική Πινακοθήκη - δεν αναφέρομαι στο Μέγαρο Μουσικής ή στο Εθνικό Θέατρο, γιατί αυτά ανήκουν στον κατάλογο της αναγκαίας επισκεψιμότητας.\nΠολύ σωστά, ο συγγραφέας και Πρόεδρος της Ακαδημίας Αθηνών Θανάσης Βαλτινός δήλωνε στο Βήμα (10/1/2016) ότι «οι διανοούμενοι –αλλά και οι ακαδημαϊκοί, δεν τους ξεχωρίζω– μιλούν µε το έργο τους, την ειδική δράση τους. Ο διανοούμενος έχει ένα έργο, το οποίο όμως ο κόσμος που ρωτάει τι κάνουν οι διανοούμενοι το έχει φτύσει. Όταν τα πράγματα είναι καλά, ρίχνουμε τις ζεϊμπεκιές μας, τα σπάμε στα σκυλάδικα και οι διανοούμενοι είναι ανύπαρκτοι. Όταν τα πράγματα δυσκολέψουν, ρωτάμε πού είναι οι διανοούμενοι. Οι διανοούμενοι είναι πάντα εδώ με το έργο τους». Αλλά η μομφή τού «κοίτα ποιος μιλάει», δεν απαντάει στο ερώτημα «πού είναι οι διανοούμενοι».\nΓια τους κατήγορους του Ζολά, διανοούμενοι δεν είναι αυτοί που τα βάζουν με τα κυρίαρχα κλισέ, αλλά αυτοί που τα αναπαράγουν. Έτσι, διανοούμενος για κάποιους ριζοσπάστες «αριστερούς» είναι αυτός που βλέπει την Αριστερά ως τον αναμφισβήτητο κάτοχο πιστοποιητικών ηθικής ακεραιότητας. Κατά μια άλλη εκδοχή, πάλι, διανοούμενος είναι αυτός που θεωρεί ως δείγμα «ταξικού φθόνου» κάθε μορφή εκδήλωσης του αισθήματος της κοινωνικής αδικίας. Διανοούμενος είναι αυτός που απολυτοποιεί και θεοποιεί τη βία ως ιστορικό μέσο, ή, αντιθέτως, αυτός που την εξοστρακίζει από κάθε ιστορικό πλαίσιο.\nΗ δημοκρατία της συγκίνησης από τη μια μεριά (Αντρέας Πανταζόπουλος) και η ηθική επένδυση στον ριζοσπαστισμό από την άλλη (Νικόλας Σεβαστάκης), η αποκοπή της βίας από το ιστορικό της πλαίσιο και η απλοποίηση του σύνθετου κοινωνικού παζλ σε «αγαθό ιδιωτικό» και «διεφθαρμένο δημόσιο», όλα αυτά συνθέτουν το πλαίσιο της ηθικοποίησης της πολιτικής, αλλά και της ηθικοποίησης του ρόλου των διανοουμένων. Εδώ ζητείται από τους διανοούμενους όχι να είναι οι άνθρωποι του λόγου, αλλά οι άνθρωποι της ηθικής. Τους ζητούν δηλαδή να πάψουν να βρίσκονται σε σύγκρουση με την αναγκαία γι’ αυτούς ηθικολογία, που εκφράζουν οι εκκλησιαστικοί ιερείς, και να γίνουν αυτοί οι νέοι κοσμικοί ιερείς. Σ’ αυτό το πλαίσιο, είσαι διανοούμενος μόνο αν συμφωνείς με τις εκάστοτε «κυρίαρχες απλοποιήσεις». Ο διανοούμενος ως κοσμικός ιερέας οφείλει να προσφέρει θυσίες, πολλές θυσίες στο βωμό της απλοποίησης, στο όνομα μάλιστα του ορθού λόγου, του πιο σύνθετου και δύσκολου πράγματος στον κόσμο. Επειδή όμως οι διανοούμενοι δεν μπορούν να απλοποιήσουν, ή δεν τους ακούν όταν μιλούν, ή τους θέλουν να σιωπούν για να μπορούν να τους κατηγορούν για μια σιωπή, που τους έχουν οι ίδιοι οι «κατήγοροι» επιβάλει.\nΜη φανταστούμε, ωστόσο, πως μόνο εδώ στην Ελλάδα ακούγονται κραυγές για τη σιωπή των διανοουμένων. Σ’ ένα συνεκτικό κείμενό του στο Βήμα (29/11/2015), ο Μάρκος Καρασαρίνης, με αφορμή μια συζήτηση μεταξύ του Πανκάι Μίσρα και της Άλις Γκρέγκορι στους New York Times της 24ης Νοεμβρίου για την ανυπαρξία, την αφωνία ή την υποβάθμισή του ρόλου των διανοουμένων, πιάνει «τον ταύρο από τα κέρατα», θέτοντας το ερώτημα, αν μπορεί να υπάρχει διανόηση την εποχή της κυριαρχίας των κοινωνικών μέσων δικτύωσης. Ο Καρασαρίνης αναρωτιέται, αν είναι δυνατόν οι διανοούμενοι να διατηρήσουν το «συμβολικό κεφάλαιο» που κατείχαν την εποχή της νεωτερικότητας, στη σημερινή εποχή, όπου «ο καθένας μπορεί να καταστεί διανοούμενος της μιας ατάκας»;\nΑυτό όμως είναι και το νέο ερώτημα. Κατά πόσο δηλαδή, την εποχή των ατακαδόρικων likeαπλοποιήσεων των μέσων κοινωνικής δικτύωσης, οι διανοούμενοι μπορούν να μιλούν και να παραμένουν διανοούμενοι. Δεν έχω την εύκολη απάντηση, όπως δεν έχω την εύκολη απάντηση σ’ ένα άλλο ερώτημα, παμπάλαιο αυτό, από την εποχή του Ζολά αλλά και από την εποχή του Σαρτρ και του Καμύ. Τι γίνεται όταν οι διανοούμενοι στρατεύονται με κάποια υπαρκτά και όχι ιδεατά πολιτικά σχήματα; Μέχρι πότε και πόσο υποχρεούνται να σέβονται τους κανόνες των «κομματικών συμφερόντων», χωρίς να προδίδουν τον εαυτό τους;\n«Αναλογιστής στην Ελλάδα. Δράμα...»\tH Λαγκάρντ, o προϋπολογισμός, το ασφαλιστικό


Απίστευτο ρεκόρ για τη Red Bull υπό το βλέμμα του... Τζέιμς Μποντ! (video)\nΑπίστευτο ρεκόρ για τη Red Bull υπό το βλέμμα του… Τζέιμς Μποντ! (video)\n27-07-2019 • 21:30μμ\nNέο παγκόσμιο ρεκόρ σημείωσαν οι μηχανικοί της Red Bull Racing, μπροστά στα έκπληκτα μάτια του… 007!\nΣτο πλαίσιο του γενικότερου promotion της 25ης ταινίας του Τζέιμς Μποντ, με πρωταγωνιστή για τελευταία φορά -εκτός απροόπτου- τον Ντάνιελ Κρεγκ, η Red Bull Racing αποφάσισε να επιφυλάξει μια αναπάντεχη έκπληξη στον καταξιωμένο Βρετανό ηθοποιό.\nΤην –σε πραγματικό χρόνο- κατάρριψη του ρεκόρ γρηγορότερης αλλαγής ελαστικών κατά τη διάρκεια αγώνα της Φόρμουλα 1, η οποία θα συνέβαινε με τον ίδιο παρόντα, χωρίς καμία απολύτως βοήθεια ειδικών εφέ ή λοιπών τεχνασμάτων!\nΤο απίστευτο αυτό ρεκόρ σημιεώθηκε στον 12ο γύρο του Βρετανικού Γκραν Πρι, όταν ο πιλότος της Red Bull Racing, Πιέρ Γκασλί, έκανε το μοναδικό του πιτ στοπ στον αγώνα.\nΟι 19 συνολικά άνθρωποι (4×3 στα ελαστικά, δύο στους γρύλλους μπρος και πίσω, δυο σταθεροποιητές στο μέσο, ένας πίσω με τη φορητή μίζα, ένας ακόμη που δίνει το σήμα απελευθέρωσης και ο επικεφαλής), που εμπλέκονται σε όλο αυτό, κατάφεραν να αλλάξουν 4 λάστιχα σε μόλις 1 λεπτό και 9 δευτερόλεπτα!\nΚαι, όσο κι αν η εικόνα των μηχανικών σε δράση θυμίζει… χιλιοπροβαρισμένη χορογραφία, το ρεκόρ που σημείωσαν δεν παύει να αποτελεί ένα ανεπανάληπτο επίτευγμα!


Αρπαγή 6χρονου Ράινερ: Νέα στοιχεία για τον δράστη, βίντεο με το βαν (vid) | Libre\nΑρπαγή 6χρονου Ράινερ:…\nΑρπαγή 6χρονου Ράινερ: Νέα στοιχεία για τον δράστη, βίντεο με το βαν (vid)\nΣε εξέλιξη από το βράδυ της Τρίτης η υπόθεση με την εξαφάνιση του 6χρονου Ράινερ Τζέισον Πέντερσεν, ο οποίος λίγο μετά τις 20:30 έπεσε θύμα αρπαγής από το σπίτι που διαμένει με τη μητέρα και τη γιαγιά του στην οδό Σειρήνων στην Κηφισιά. Ένα άσπρο βανάκι σταμάτησε έξω από το σπίτι, ο μικρός θεώρησε ότι είναι η μητέρα του, η οποία επιστρέφει, άνοιξε την πόρτα και τότε τον άρπαξαν δύο άτομα.\nΤο βαν ήταν νοικιασμένο και το επέστρεψαν σύντομα, σύμφωνα με το ρεπορτάζ του Mega. Οι πληροφορίες αναφέρουν επίσης ότι κάποιο στίγμα των κινητών τηλεφώνων έχει βρεθεί στην περιοχή της Τανάγρας.\nΚάμερα που υπάρχει σε γειτονικό σπίτι, κατέγραψε τα στοιχεία του λευκού βαν.\nΗ μητέρα με το παιδί, είχαν φύγει από τη Νορβηγία το καλοκαίρι του 2020 και τον Αύγουστο, αφού εκείνοι είχαν φτάσει στην Ελλάδα, ο πατέρας, σύμφωνα με το ίδιο ρεπορτάζ, είχε προχωρήσει σε μήνυση εις βάρος της. Η μήνυση του πατέρα προς το πρόσωπο της μητέρας είχε γίνει για αρπαγή ανηλίκου και η οποία μπήκε στο αρχείο καθώς όπως αποδείχθηκε ο ίδιος της είχε δώσει τα ταξιδιωτικά έγγραφα του παιδιού ώστε αυτό να φτάσει στην Ελλάδα.\nΤον Ιανουάριο, η Δικαιοσύνη έκρινε πως το καλύτερο για το παιδί ήταν να μείνει στην Ελλάδα και στο σπίτι στο πλευρό της μητέρας του.\nΗ μητέρα θεωρεί πως ο πατέρας είναι μάλλον πίσω από την απαγωγή, ενώ εξετάζεται να είναι κάποιος συγγενής του. Σύμφωνα με πληροφορίες του iefimerida.gr, πιθανότατα ο άνδρας που έβαλε τον 6χρονο στο βαν και έφυγαν προς άγνωστο προορισμό είναι ο θείος του, αφού ο πατέρας του αντιμετωπίζει κινητικά προβλήματα. Oι αστυνομικοί εκτιμούν ότι ο πατέρας του 6χρονου έπεισε τον αδελφό του να προβεί σε αυτή την ενέργεια.\nΈκκληση μέσω του Alpha απηύθυνε η μητέρα του μικρού Ράινερ. «Είμαι η μητέρα του Ράινερ, που αρπάχτηκε χθες το βράδυ από το σπίτι μας, από έναν κουκουλοφόρο άντρα. Θέλω να κάνω μια έκκληση να μας βοηθήσετε να βρεθεί το παιδί. Είναι ήδη 19 ώρες μακριά μου χωρίς να γνωρίζουμε πού βρίσκεται. Κάνω μια έκκληση σε όποιον έχει κάνει αυτήν την πράξη: Σας παρακαλώ να τον επιστρέψετε σπίτι μας για το καλό του παιδιού μου»\nTags: 6χρονος ΑΠΑΓΩΓΗ ραινερ\nΗ Μόσχα ανοίγει θαλάσσιους διαδρόμους από 7 ουκρανικά…


ΒΙΝΤΕΟ:Συνέντευξη για την πραγματοποίηση στην Λιβαδειά του Πανελληνίου Πρωταθλήματος Εφήβων Χειροσφαίρισης\nΠραγματοποιήθηκε σήμερα στην αίθουσα του Δημοτικού Συμβουλίου συνέντευξη Τύπου σχετικά με την πραγματοποίηση στην Λιβαδειά της τελικής φάσης (Final-8) του Πανελληνίου Πρωταθλήματος Εφήβων Χειροσφαίρισης παρουσία της Δημάρχου Λιβαδειάς κ. Γιώτας Πούλου, του Αντιδημάρχου κ. Σωτήρη Καρβούνη, του Προέδρου της Επιτροπής Ανάπτυξης της Ομοσπονδίας Χειροσφαιρίσεως Ελλάδας κ. Δημήτρη Σαουλίδη και των προπονητών των ομάδων.\nΗ Δήμαρχος Λεβαδέων καλωσόρισε τους εκπροσώπους της Ομοσπονδίας Χειροσφαιρίσεως Ελλάδος και τους προπονητές των ομάδων, ενώ δεν παρέλειψε να ευχαριστήσει την Επιτροπή Αθλητισμού και τους υπηρεσιακού παράγοντες του Δήμου Λεβαδέων για την προετοιμασία της διοργάνωσης.\nΣτη συνέχεια μετέφερε τις ευχές του Υφυπουργού Αθλητισμού κ. Γιώργου Βασιλειάδη για την επιτυχή διεξαγωγή των αγώνων, ο οποίος θα βρίσκεται στη Λιβαδειά την Παρασκευή, την τελευταία ημέρα των αγώνων. Η Δήμαρχος σημείωσε ότι παρά τις δύσκολες οικονομικές συνθήκες, πρωταρχικός στόχος της Δημοτικής Αρχής είναι να συντηρήσει τις υπάρχουσες αθλητικές εγκαταστάσεις- υποδομές και να λειτουργούν προς όφελος των παιδιών, των αθλητικών συλλόγων και των δημοτών. Υπογράμμισε ότι με την βοήθεια της Γενικής Γραμματείας Αθλητισμού πραγματοποιήθηκε η ανακαίνιση του Κλειστού Γυμναστηρίου και η δυνατότητα έκδοσης άδειας λειτουργίας. Κατόπιν ανέφερε ότι το Πανελλήνιο Πρωτάθλημα Χειροσφαίρισης αποτελεί την απαρχή της συνεργασίας με την ΟΧΕ για τη διοργάνωση και άλλων σημαντικών αθλητικών γεγονότων. Στη συνέχεια αναφέρθηκε στις παροχές από την πλευρά του Δήμου Λεβαδέων για την εύρυθμη διεξαγωγή των αγώνων, ευχαριστώντας το ΚΤΕΛ Λιβαδειάς και τα ξενοδοχεία Φίλιππος και Levadia για την ευγενική χορηγία τους τόσο για τις μετακινήσεις των αθλητών όσο και για τη φιλοξενία των στελεχών της Ομοσπονδίας.\nΣτη συνέχεια μίλησε ο Αντιδήμαρχος Αθλητισμού κ. Σωτήρης Καρβούνης, ο οποίος καλωσόρισε την Ομοσπονδία, τις ομάδες, τους προπονητές, τους αθλητές και τους διαιτητές στη Λιβαδειά και ευχήθηκε να διεξαχθούν αγώνες αντάξιοι του επιπέδου και της ιστορίας των ομάδων και της Ομοσπονδίας.\nΟ Πρόεδρος της Επιτροπής Ανάπτυξης και μέλος του Δ.Σ. της ΟΧΕ κ. Δημήτρης Σαουλίδης μετέφερε τις ευχαριστίες της Ομοσπονδίας στον Δήμο Λεβαδέων και αναφέρθηκε στον σχεδιασμό της ΟΧΕ για την προώθηση και ανάπτυξη του αθλήματος και σε άλλες πόλεις. Υπογράμμισε την θετική ανταπόκριση που βρήκε η ΟΧΕ από την Δήμαρχο Λεβαδέων, όπου “η πόλη άνοιξε την αγκαλιά της” και δέχθηκε να φιλοξενήσει το άθλημα και εξέφρασε την θέση της ΟΧΕ να πραγματοποιηθούν στη Λιβαδειά και άλλες δράσεις εθνικού επιπέδου. Ευχαρίστησε επίσης, τον Γενικό Γραμματέα Αθλητισμού κ. Ιούλιο Συναδινό που μεσολάβησε και βοήθησε στη συνεργασία αυτή.\nΜίλησαν επίσης, τεχνικοί σύμβουλοι της ΟΧΕ κ.κ. Στέλιος Αλεπουδέας και Δημήτρης Σκάρλος που αναφέρθηκαν στην πραγματοποίηση, πριν λίγους μήνες, σεμιναρίου στη Λιβαδειά με τη συμμετοχή καθηγητών φυσικής αγωγής Α’βαθμιας και Β΄βαθμιας εκπαίδευσης σε συνεργασία της ΟΧΕ, του Δήμου και του γραφείου φυσικής αγωγής Βοιωτίας και το οποίο σημείωσε μεγάλη επιτυχία. Σημείωσαν δε, ότι η τελική φάση του εφηβικού πρωταθλήματος είναι μία ευκαιρία να δοθεί το έναυσμα στην κοινωνία της Λιβαδειάς και κυρίως στα σχολεία να γνωρίσουν το χάντμπολ και να αναπτυχθεί το άθλημα σε σωστές βάσεις. Παρόμοια δράση πραγματοποιήθηκε στην Λάρισα και βοήθησε στην δημιουργία δύο συλλόγων χάντμπολ.\nΤέλος χαιρέτησαν οι προπονητές των ομάδων που συμμετέχουν στο Πανελλήνιο Πρωτάθλημα, ευχαρίστησαν τον Δήμο Λεβαδέων για τη φιλοξενία και ευχήθηκαν το άθλημα να αναπτυχθεί και στην Λιβαδειά.\nΟι ομάδες που συμμετέχουν στους αγώνες είναι: Πανελλήνιος Γ.Σ., ΧΑΝΘ, ΑΠΣ Φίλιππος, ΓΣ Χανίων, ΑΕΣΧ Πυλαίας, ΑΟ Κοζάνης, ΑΣΝΙ Δικέφαλος Αστέρας και ΓΑΣ Καματερού.


Μήπως έχεις ορμονική διαταραχή; | Sports and Fitness\nΜήπως έχεις ορμονική διαταραχή;\nαπό την Ελεονώρα Μελέτη — Posted in Sports and Fitness on November 10, 2016\nΚάτι έχει αλλάξει στη διάθεση σου, στο σώμα σου. Δεν ξέρεις όμως τι... Έχεις νεύρα, δεν σου αρέσει τίποτα, χάνεις τον ύπνο σου. Μήπως έχει έρθει ο καιρός να πας να τσεκάρεις λίγο τις ορμόνες σου; Πολλές φορές όταν κάτι συμβαίνει και αλλάζουν τα δεδομένα μας, είτε ψυχολογικά είτε σωματικά, αναζητάμε τα αίτια σε ευρέως γνωστή παθολογία. Υπάρχουν όμως και πιο καλά κρυμμένα μυστικά μέσα τα οποία και ευθύνονται για τη συμπεριφορά μας και τη διάθεση μας. Όπως οι ορμόνες. Ικανές να μας τρελάνουν αν δεν είναι ισορροπημένες, να τι προκαλούν και πως χτυπούν τον κώδωνα σε όποιον πρέπει να τις ρυθμίσει. Προβλήματα στον ύπνο Αν έχετε δει αλλαγές στον ύπνο σας ( δεν κοιμάστε εύκολα, ξυπνάτε στη νύχτα, κοιμάστε λιγότερο) τότε ίσως θα έπρεπε να σκεφτείτε και το ενδεχόμενο των μη ισορροπημένων ορμονών. Για τις γυναίκες στην περίπτωση αυτή η προγεστερόνη μπορεί να έχει πέσει, ενώ στους άνδρες το πρόβλημα εστιάζεται στην τεστοστερόνη. Το καλό με τις ορμόνες είναι πως έρχονται και πάλι στα σωστά επίπεδα, με λίγη βοήθεια. Πεσμένη λίμπιντο\nΗ μειωμένη όρεξη για σεξ, μπορεί να αποτελεί σύμπτωμα ορμονικού προβλήματος τόσο για τους άνδρες όσο και για τις γυναίκες, με τη διαφορά ότι οι άνδρες θα πρέπει να ασχοληθούν με την τεστοστερόνη ενώ οι γυναίκες με τα οιστρογόνα τους. Εξάλλου δεν είναι τυχαίο που οι γυναίκες κυρίως χάνουν το ενδιαφέρον τους για σεξουαλική επαφή, μετά τα 50 όταν και οι ορμόνες τους υφίσταται μεγάλη αλλαγή. Ασθενής μνήμη\nΕίστε από εκείνους που γενικά είχαν μία καλή μνήμη αλλά τελευταία δεν θυμούνται που έβαλαν τα κλειδιά τους, ή αν έκλεισαν το μάτι στην κουζίνα πριν φύγουν από το σπίτι; Η μειωμένη παραγωγή κορτιζόλης ή τα πεσμένα οιστρογόνα είναι ικανά να προκαλέσουν εξασθένιση της μνήμης ή ακόμα και προβλήματα στην κρίση μας. Από την άλλη κορτιζόλη, όταν παράγεται σε μεγαλύτερες ποσότητες και διαρκώς, κάτι που συμβαίνει συχνά λόγω άγχους, μπορεί να προκαλέσει κατακράτηση υγρών και άλλα προβλήματα που επίσης δεν θέλεις. Προβλήματα στην πέψη\nΤα χαμηλά επίπεδα της κορτιζόλης για ακόμα μία φορά προκαλούν προβλήματα. Το σύνδρομο ευερέθιστου εντέρου μπορεί να προκληθεί από αυτό, όπως και από τα χαμηλά επίπεδα σεροτονίνης. Η ίδια ουσία όταν δεν είναι καλά ρυθμισμένη ευθύνεται και για την πεσμένη διάθεση , καθώς είναι γνωστή και ως η ορμόνη της χαράς.\nΟιστρογόνα, προγεστερόνη και σεροτονίνη, είναι εκείνες που ευθύνονται περισσότερο για το αν είστε μία άσπρο μία μαύρο, μία πάνω μία κάτω. Τα παραπάνω οιστρογόνα είναι ένα θεματάκι, η λιγότερη σεροτονίνη επίσης όπως και η λιγότερη προγεστερόνη. Όταν όλα είναι σε ισορροπία, είσαι και εσύ. Αυξομειώσεις βάρους\nΤα πεσμένα επίπεδα της προγεστερόνης και τα αυξημένα επίπεδα οιστρογόνων μπορεί να κάνουν μία γυναίκα να βάλει ξαφνικά βάρος, ενώ στους άνδρες για το ίδιο αποτέλεσμα ευθύνονται οι παραπάνω οιστρογόνα. Όσον αφορά στην απώλεια βάρους, οι άνδρες θα πρέπει να κοιτάξουν την ελλιπή τεστοστερόνη ενώ οι γυναίκες συνδυαστικά το ρόλο περισσότερων ορμονών με επίκεντρο τον θυροειδή. Η θεραπεία για τη σωστή ρύθμιση των ορμονών μπορεί να χρειαστεί να βάλει κάποιον σε σωστό πρόγραμμα διατροφής αλλά να τον οδηγήσει και σε γενικότερες ριζικές αλλαγές στον τρόπο ζωής του, με την άσκηση να παίζει πρωταρχικό ρόλο, ή μία φαρμακευτική αγωγή να αναλαμβάνει δράση. Επιστροφή στην Κατηγορία Fitness and Sports


Βαξεβανης: Η σαπια ολιγαρχια της Ελλαδας | street magazine\nΒαξεβανης: Η σαπια ολιγαρχια της Ελλαδας\nΛίγη σημασία έχει αν τον “γουστάρετε” τον Βαξεβάνη ή όχι.\nΤο θέμα είναι (όταν κάποιος “εκτίθεται” στο κοινό γράφοντας ένα κείμενο), αν αυτά που αναφέρει είναι πραγματικότητα ή ανήκουν στη σφαίρα της φαντασίας.\nΔυστυχώς, οι ενδείξεις, τα γεγονότα και όλα όσα βιώνουμε τα τελευταία χρόνια, καταδεικνύουν σαφώς πως ο δημοσιογράφος μάλλον δεν πέφτει και πολύ έξω.\nΔιαβάστε το κείμενο του και κρίνετε.\n(Αν και, αν κρίνω από το τι ψηφίσατε στις τελευταίες εκλογές, τότε μάλλον… “τσάμπα ο κόπος”)\nΈνα ακόμα σκάνδαλο είναι αυτό που περιλαμβάνει τη λίστα Λαγκάρντ. Το 2010 η Christine Lagarde, τότε υπουργός Οικονομικών της Γαλλίας (και σήμερα επικεφαλής του ΔΝΤ), έδωσε στην Ελληνική κυβέρνηση μια λίστα με 2000 Ελλήνων καταθετών στην Ελβετία, για να διερευνηθεί ποιοι είναι φοροφυγάδες. Οι Ελληνικές Αρχές ουσιαστικά δεν έκαναν τίποτα με τη λίστα. Δύο Έλληνες υπουργοί Οικονομικών,οι Παπακωνσταντίνου και Βενιζέλος μιλώντας μπροστά στην Επιτροπή της Βουλής ισχυρίστηκαν πως έχασαν την λίστα ή δεν γνώριζαν πού είναι. Εν τω μεταξύ, αρκετά μέσα ενημέρωσης κατηγόρησαν ψευδώς πολιτικούς και προσωπικότητες του επιχειρηματικού κόσμου πως ήταν μέσα στη λίστα, προκειμένου να αποκρύψουν την άσχημη πραγματικότητα: πλούσιοι άνθρωποι φοροδιέφευγαν, ενώ απελπισμένοι συμπολίτες τους έψαχναν τα σκουπίδια για φαγητό.\nΌταν το HOT DOC,το περιοδικό το οποίο διευθύνω,δημοσίευσε τη λίστα τον Οκτώβριο, με συνέλαβαν με την κατηγορία παραβίασης προσωπικών δεδομένων, αλλά αθωώθηκα. Αλλά το αποτέλεσμα δεν άρεσε στην εξουσία. Έτσι με οδήγησε ξανά σε δίκη ακυρώνοντας την πρώτη, με αόριστα επιχειρήματα.Σε όλη αυτή τη διαδικασία (δημοσιοποίηση λίστας, σύλληψή μου,αθώωση) τα ελληνικά Μέσα Ενημέρωσης ήταν απόντα.Η «υπόθεση Λαγκάρντ» ήταν πρώτο θέμα παντού αλλά όχι στη χώρα που εξελίχθηκε.\nΟ λόγος είναι απλός. Στη λίστα Λαγκάρντ ,είναι όλο το οικονομικοπολιτικό σύστημα που κυβερνά τη χώρα. Αυτή η διεφθαρμένη ελίτ που μιλά στο όνομα της Δημοκρατίας με την ίδια ευκολία που την ακυρώνει. Εκδότες, υπουργοί με offshore εταιρείες, τραπεζίτες, φίλοι πρωθυπουργών και βέβαια εκπρόσωποι της «μαύρης οικονομίας». Μετά την δημοσιοποίηση της λίστας από το περιοδικό μου, η Ελληνική Κυβέρνηση δεν έκανε ούτε ένα σχόλιο για την υπόθεση.


Υπογείωση δικτύων άρδευσης στη Λάρισα\nΠέμπτη 26 Σεπτεμβρίου 2013 10:16\nΑυτοψία σε έργα της Περιφέρειας Θεσσαλίας για τον αγροτικό κόσμο στην κτηματική περιοχή του Τουσάνης με στόχο να παρακολουθήσουν από κοντά την πρόοδο των εργασιών πραγματοποίησαν ο περιφερειάρχης Θεσσαλίας κ. Κώστας Αγοραστός και η αντιπεριφερειάρχης Λάρισας κ. Ρένα Καραλαριώτου.\nΗ υπογείωση των δικτύων άρδευσης με συνολικό μήκος 16,3 χλμ και προϋπολογισμού 833.000 ευρώ (με ΦΠΑ) προχωρά με γρήγορους ρυθμούς και το έργο αναμένεται να περαιωθεί στο προσεχές χρονικό διάστημα.\nΣε δηλώσεις του ο κ. Κ. Αγοραστός ανέφερε τα εξής: «Με το έργο αυτό, προϋπολογισμού 833.000 ευρώ, δημιουργούμε ένα κλειστό δίκτυο άρδευσης μήκους 16, 3 χλμ το όποιο δίνει την δυνατότητα εξοικονόμησης νερού και ενέργειας, αλλά και ορθολογικής χρήσης υδάτινων πόρων για τις αρδευτικές ανάγκες των εκτάσεων της περιοχής. Βρισκόμαστε σε συνεργασία με τον πρόεδρο του ΤΟΕΒ Ταουσάνης ώστε να ολοκληρώσουμε το έργο αυτό στο αμέσως επόμενο χρονικό διάστημα. Είναι ένα έργο πολύ σημαντικό για τον αγροτικό κόσμο, που αποτελούσε αυτονόητο αίτημα των καλλιεργητών της περιοχής, για τη διευκόλυνση της δύσκολης καθημερινότητάς τους. Πιστεύουμε ότι η γεωργία είναι μια από τις δυνάμεις της χώρας για την αντιμετώπιση της κρίσης. Συνεχίζουμε να στηρίζουμε έμπρακτα τον αγροτικό τομέα. Στο νέο ΕΣΠΑ, δηλαδή το ΣΕΣ, οπου θα έχουμε και Γεωργικό Ταμείο, σχεδιάζουμε μαζί με τον αγροτικό-επιστημονικό κόσμο, από άτω προς τα πάνω-τις ανάγκες του αγροδιατροφικού τομέα στη Θεσσαλία».\nΗ αντιπεριφερειάρχης Λάρισας κ. Ρένας Καραλαριώτου δήλωσε απ' την πλευρά της: «Η κατασκευή υπόγειων αγωγών στον ΤΟΕΒ Ταουσάνης είναι ένα πολύ σημαντικό έργο το οποίο θα συμβάλλει τα μέγιστα στην εξοικονόμηση νερού, αλλά και στην εξυπηρέτηση των αγροτών στις καθημερινές εργασίες στις καλλιέργειές τους. Πρόκειται για ένα έργο που αφορά στις Τοπικές Κοινότητες Τερψιθέας, Κουτσόχερου, Κοιλάδας, Μάνδρας, Ραχούλας, Κραννώνα, Μαυροβουνίου, Μεσορράχης και Κάστρου, του Δήμου Λαρισαίων και του Δήμου Κιλελέρ. Θα τοποθετηθούν συνολικά 16,3 χιλιόμετρα υπόγειων αρδευτικών αγωγών και θα εξυπηρετηθούν 7.000 και πλέον στρέμματα. Ως Περιφερειακή αρχή από την πρώτη στιγμή θέσαμε ως προτεραιότητα την υπογείωση των δικτύων αγωγών για την άρδευση των καλλιεργειών στην Περιφερειακή Ενότητα Λάρισας. Έτσι, μέχρι σήμερα έχουν ολοκληρωθεί 100 χλμ, περίπου, αγωγών, οι οποίοι θα συμβάλλουν στη μείωση του κόστους παραγωγής των αγροτών αλλά και στην εξοικονόμηση φυσικών πόρων».\nΟ αντιδήμαρχος αγροτικής περαστικής ανάπτυξης Δήμου Λαρισαίων κ. Αναστάσιος Πρασσάς σημείωσε: «Επισκεπτόμαστε σήμερα ένα έργο που αφορά στην υπογειοποίηση των δικτύων του ΤΟΕΒ Ταουσάνη και στην ουσία απαντάμε σ' ένα πάγιο αίτημα των κατοίκων των περιοχών του πρώην Δήμου Κοιλάδας, αλλά και του Δήμου Κιλελέρ. Με την υλοποίηση του έργου πετύχαίνουμε οικονομίες κλίμακος, τόσο στην κατανάλωση ενέργειας για τις γεωτρήσεις, όσο και στην εξοικονόμηση του νερού, ζητήματα με κομβική σημασία στην διαδικασία του κόστους παραγωγής. Ταυτόχρονα όμως παρέχεται η δυνατότητα στου αγρότες να έχουν άμεση ανταπόκριση στις ανάγκες άρδευσης, γρήγορα, οικονομικά και χωρίς φθορές. Αποδεικνύεται πως με σωστές, μελετημένες παρεμβάσεις μπορεί να μειωθεί άμεσα το κόστος παραγωγής των αγροτών, να λυθούν προβλήματα που ταλαιπώρησαν το παραγωγικό κομμάτι της κοινωνίας μας για χρόνια και κυρίως να εξοικονομηθούν φυσικοί πόροι, ιδιαίτερα στη σημερινή εποχή που είναι πια κατανοητό σ' όλους μας πως δεν είναι ανεξάντλητοι. Θέλω να ευχαριστήσω την Περιφέρεια Θεσσαλίας και ιδιαίτερα τον περιφερειάρχη κ. Κ. Αγοραστό για την ένταξη του έργου σε πρόγραμμα χρηματοδότησης, αφού με τον τρόπο αυτό ενισχύεται σημαντικά η περιοχή μας και στηρίζονται οι αγρότες του Δήμου μας».


Η ΣΦΗΚΑ: Η άφιξη δεν θα μεταδοθεί απ’ την τηλεόραση\n«WILL not be televised, WILL NOT BE TELEVISED»\n«ἐγὼ τὸ Α καὶ τὸ Ω, ὁ πρῶτος καὶ ὁ ἔσχατος, ἀρχὴ καὶ τέλος.»\nΑποκάλυψη, Ιωάννη, 22,13\nΤην πρώτη φορά που είδε τους αγγέλους ήταν δεκαεννιά χρονών. Του μίλησαν απ’ την τηλεόραση.\nΟ Κάππα ακολούθησε τις οδηγίες τους. Πήγε στο μπάνιο και ξύρισε το κεφάλι του. Μετά ξεντύθηκε και φόρεσε ένα σεντόνι. Βγήκε στο δρόμο ξυπόλητος. Του είχαν πει ότι αυτό ήταν αναγκαίο για να περάσει στο επόμενο στάδιο.\nΟ περιπτεράς ήταν που τον είδε πρώτος. Πήρε τηλέφωνο τη μάνα του. Εκείνη άφησε το μαγαζί ξεκλείδωτο και πήγε τρέχοντας να τον μαζέψει. Ήλπιζε ο γιος της να γλιτώσει, αλλά πάντα το είχε στο πίσω μέρος του μυαλού της, σχεδόν το ήξερε ότι θα συμβεί.\nΟ Κάππα είχε πολλή τρέλα στο αίμα του. Ο πατέρας του ήταν διπολικός. Σε μια κρίση μανίας είχε φύγει απ’ το σπίτι. Τον εντόπισαν μετά από δύο χρόνια στο λιμάνι του Άμστερνταμ. Άστεγος και πλανόδιος μουσικός. Δεν ήθελε να γυρίσει. Είπε ότι προετοίμαζε την άφιξη.\nΗ γιαγιά του Κάππα, απ’ τη μεριά του πατέρα, ήταν κι εκείνη τρελή, αλλά με διαφορετικό τρόπο. Μπήκε στην εκκλησία του χωριού κι έσφαξε τον παπά σαν κατσίκι. Οι άγγελοι της είχαν πει να το κάνει.\nΗ Μι δεν ήξερε το ιστορικό τρέλας του άντρα της. Τα έμαθε πολύ μετά, όταν πλέον ήταν αργά. Έτσι πάντα το σκεφτόταν, πάντα το φοβόταν, ότι ο Κάππα θα γινόταν σαν τους προγόνους του.\nΤον βρήκε στον δρόμο, με ξυρισμένο κεφάλι, λίγο αίμα έτρεχε στο κρανίο του, και με μάτια γυάλινα. Προσπάθησε να τον πάρει σπίτι, αλλά εκείνος δεν άκουγε.\n“Μου είπαν να φύγω μακριά σου”, της έλεγε.\nΌταν πήγε το περιπολικό ο Κάππα τους επιτέθηκε. Τον μπουζούριασαν, αφού τον έδωσαν το ξύλο που του αναλογούσε.\nΔεν έγινε δίκη. Τον έστειλαν απευθείας στο ψυχιατρείο. Εκεί ο Κάππα ήταν πολύ συνεργάσιμος. Προσποιήθηκε ότι δεν είχε δει τίποτα, ότι ήταν μόνο ένα επεισόδιο. Ο ψυχίατρος έγραψε ότι ήταν άτομο με πολύ υψηλό IQ.\nΤον κράτησαν μέσα πέντε χρόνια. Βγήκε μόνο όταν παραδέχτηκε ότι είχε δει τους αγγέλους. Ήταν κάτι σαν το Catch22. Αν παραδέχεσαι την τρέλα σου δεν είσαι τρελός.\nΜόλις βγήκε μετακόμισε κι έμεινε μόνος. Βρήκε δουλειά. Έγινε δύτης για μπάλες του γκολφ. Αυτό έκανε. Κάποια στιγμή γνώρισε και μια Ρωσίδα ξεναγό, την Νι. Ερωτεύτηκαν κεραυνοβόλα, παντρεύτηκαν, κι όλα ήταν καλά. Ο Κάππα έπαιρνε τα χάπια του και ζούσε μια φυσιολογική ζωή. Αλλά οι άγγελοι τον περίμεναν.\nΣτην οδό Βαφοπούλου, κοντά στο νέο του σπίτι, υπήρχε ένα μαγαζί που πουλούσε παιχνίδια. Όχι τα συνηθισμένα κινέζικα. Είχε χειροποίητα και ιδιαίτερα παιχνίδια, απ’ αυτά που θα έπαιρνε ένας χίπστερ μπαμπάς στο χίπστερ παιδί του.\nΣτη βιτρίνα του μαγαζιού είχαν για διακόσμηση μια μικρή ασπρόμαυρη τηλεόραση, από εκείνες του προηγούμενου αιώνα με την ενσωματωμένη κεραία. Οι ιδιοκτήτες την άφηναν ανοικτή τα βράδια, να δείχνει χιόνια και παράσιτα.\nΟ Κάππα πάντα κοιτούσε απ’ την άλλη όταν περνούσε μπρος απ’ το παιχνιδάδικο. Τον τρόμαζε εκείνη η οθόνη. Δεν ήθελε να περάσει ξανά επεισόδιο όπως εκείνο της νιότης του. Του άρεσε να είναι φυσιολογικός, όσο φυσιολογικός είναι ένας ενήλικας που ψάχνει για μπάλες του γκολφ στις λίμνες και φοράει καουμπόικο καπέλο.\nΑυτό ήταν το φετίχ του. Ένα δερμάτινο καπέλο που το είχε αγοράσει από έναν Τεξανό πελάτη του Sani Resort. Ο Κάππα δεν πήγαινε πουθενά χωρίς το καπέλο του. Ήταν ο Καουμπόης του Ντεπώ, έτσι τον έλεγαν -κρυφά.\nΉταν η πρώτη μέρα του Δεκέμβρη. Μετά από ένα φθινόπωρο που θύμιζε άνοιξη ξεκίνησε να φυσάει ο Βαρδάρης. Οκτώ μποφόρ στα καλά καθούμενα, η θερμοκρασία έπεσε δέκα βαθμούς και ψόφησαν οι χοντρόμυγες.\nΒγήκε απ’ την πολυκατοικία με το τζιν μπουφάν κι ένιωσε το απρόσμενο κρύο, αλλά βιαζόταν. Το έκλεισε με τα δύο χέρια και προχώρησε. Έπρεπε ν’ αγοράσει σοκολάτα με κακάο 85%\nΗ Νι ήταν έγκυος. Είχε μπει στον ένατο μήνα κι όλη την ώρα της μύριζαν φαγητά.\n“Θέλω σοκολάτα με ογδόντα πέντε κακάο”, του είπε μ’ εκείνη τη ρώσικη προφορά που πάντα τον έκανε να ερεθίζεται.\nΑποφάσισε να πάει να της πάρει, σαν καλός σύζυγος που ήταν, αλλά έχοντας σαν δεύτερη σκέψη λίγο σεξ σαν ανταπόδοση. Η Νι είχε γίνει ακόμα πιο όμορφη στην εγκυμοσύνη. Είχε βάλει λίγα κιλά, τα βυζιά της είχαν φουσκώσει, κι έλαμπε, όλο σλάβικη υγεία και ορμόνες.\nΈσφιξε το μπουφάν πάνω του και προχώρησε, όσο πιο γρήγορα μπορούσε. Μόλις έστριψε στη Βαφοπούλου, που έχει βόρειο προσανατολισμό, του ήρθε η πρώτη ριπή οκτώ μποφόρ. Έσκυψε το κεφάλι για να μην του φύγει το καπέλο. Ποτέ δεν έβγαινε έξω χωρίς καπέλο.\nΠερπάτησε έτσι για λίγο, παρατηρώντας τα κλαδιά που είχε ρίξει ο άνεμος. Τη στιγμή που περνούσε μπροστά απ’ το χίπστερ παιχνιδάδικο έγινε μια αδικαιολόγητη παύση.\nΑπ’ τα οκτώ έπεσε στην νηνεμία. Αυτό δεν το ένιωσε, πιο πολύ το άκουσε. Γιατί η Βαφοπούλου είναι γεμάτη θεόρατα πλατάνια, έξι ορόφους ψηλά. Κι όσο φυσούσε τα φύλλα κροτάλιζαν. Έπειτα, ξαφνικά, σιγή πιο εκκωφαντική από έκρηξη.\nΟ Κάππα σήκωσε το κεφάλι να δει, τρομαγμένος σαν να ξυπνούσε από υπνοβασία. Έτσι λένε ότι συμβαίνει και με τους ναύτες στα υπεραντλαντικά ταξίδια, όταν σβήνουν αναπάντεχα οι μηχανές.\nΚοίταξε πάνω. Δεν κουνιόταν ούτε ένα φύλλο. Ανατρίχιασε ως τα σπλάχνα. Κάτι συνέβαινε. Πριν προλάβει να σκεφτεί τη γυναίκα του και το αγέννητο παιδί του, ο άνεμος επανήλθε. Ένα φύσημα και του πήρε το καπέλο απ’ το κεφάλι.\nΟ Κάππα γύρισε να το πιάσει και είδε την οθόνη της ασπρόμαυρης τηλεόρασης στο παιχνιδάδικο. Δεν έδειχνε πια χιόνια.\nΉταν ο ένας απ’ τους αγγέλους που είχε δει παλιότερα. Ο χρυσός άγγελος στην ασπρόμαυρη οθόνη. Του έκανε νόημα να πλησιάσει. Ο Κάππα έπιασε μια πέτρα και την πέταξε στη τζαμαρία. Το κρύσταλλο ράγισε, αλλά δεν έσπασε.\nΈψαξε γύρω. Στα σκουπίδια είχαν παρατήσει τα μπάζα από κάποια ανακαίνιση. Υπήρχε μια ολόκληρη χέστρα εκεί, από ατόφια πορσελάνη. Τη σήκωσε με δυσκολία και τρέχοντας την έριξε στο τζάμι. Το έσπασε.\nΈξω είχε αρχίσει να γίνεται σούσουρο. Γείτονες βγήκαν στα μπαλκόνια, κοιτούσαν, κάποιοι φώναζαν, κάποιοι τηλεφωνούσαν.\nΟ Κάππα δεν τους έδωσε σημασία. Μπήκε στο μαγαζί κι έκατσε μπροστά στη τηλεόραση, μπροστά στον χρυσό άγγελο.\nΗ αστυνομία ήρθε ταυτόχρονα με τους ιδιοκτήτες. Ο Κάππα δεν αντιστάθηκε, δεν έτρεξε να φύγει. Είπε ότι του φάνηκε πως είδε φωτιά μέσα στο μαγαζί, αλλά είχε κάνει λάθος. Ζήτησε συγνώμη και τους είπε ότι θα πλήρωνε ό,τι ήθελαν για το τζάμι.\nΟι αστυνομικοί ήταν λιγάκι καχύποπτοι, αλλά οι ιδιοκτήτες δεν έκαναν μήνυση, οπότε το θέμα τέλειωσε.\nΌταν γύρισε σπίτι μπήκε στο ίντερνετ κι έγραψε τους αριθμούς που του είχε πει ο άγγελος.\n“Μου πήρες τη σοκολάτα ογδόντα πέντε;” τον ρώτησε η Νι απ’ την κρεβατοκάμαρα.\n“Σου ‘χω κάτι καλύτερο”, της είπε εκείνος. “Φεύγουμε εκδρομή στη λίμνη Κερκίνη.”\nΈμειναν στα Άνω Πορόια. Έφαγαν βουβαλίσιο τυρί, έκαναν σεξ και κοιμήθηκαν, αφού ο Κάππα διάβασε στην κοιλιά της Νι λίγες σελίδες απ’ τον Μικρό Πρίγκηπα.\nΤην επομένη σηκώθηκε πολύ πρωί κι άφησε μήνυμα ότι πήγαινε να φέρει φαΐ. Με το κινητό στο χέρι βρήκε ακριβώς το σημείο. Ήταν στο δάσος, δέκα λεπτά περπάτημα. Εκεί, κάτω από μια βελανιδιά, είχε φυτρώσει ένα μωβ μανιτάρι, μοναχικό σαν τρελός άνθρωπος ανάμεσα στους λογικούς. Το έκοψε και γύρισε στο δωμάτιο.\nΚαθώς ετοίμαζε το πρωινό της Νι ακούμπησε τον δείκτη του στα ελάσματα του μανιταριού, κάτω απ’ το καπέλο. Κοίταξε τη ρώγα του δακτύλου του. Δεν φαινόταν τίποτα, αλλά εκείνος ήταν βέβαιος ότι υπήρχε. Έβαλε το δάκτυλο στον χυμό της Νι. Και της τον σέρβιρε.\n“Πιες τον γρήγορα”, της είπε. “Φεύγουν οι βιταμίνες.”\nΜόλις άδειασε το ποτήρι της το πήρε. Το έπλυνε. Πέταξε το μωβ μανιτάρι στα σκουπίδια.\nΜέχρι τότε δεν είχαν ετοιμάσει το παιδικό δωμάτιο. Η Νι, πριν μερικά χρόνια, είχε γεννήσει το έμβρυο νεκρό, στον τελευταίο μήνα. Χρειάστηκε πολύ θάρρος για να ξαναπροσπαθήσει, αλλά αυτή τη φορά ήθελε να περιμένει μέχρι το τέλος.\nΑμέσως μόλις επιστρέψαν απ’ την Κερκίνη ο Κάππα ξεκίνησε να το φτιάχνει. Είχε την ιδέα να το κάνουν μωβ. Ήξεραν ότι θα είναι κορίτσι, αλλά δεν ήθελε το κλασικό ροζ. Η Νι δεν νοιαζόταν. Το μόνο που την ενδιέφερε ήταν να γεννήσει το μωρό της. Άφησε τον Κάππα να κάνει ό,τι θέλει και υποσχέθηκε ότι θα το έβλεπε μόνο όταν θα γυρνούσε απ’ την κλινική.\nΤις τελευταίες μέρες ο Κάππα τις πέρασε κλεισμένος στο δωμάτιο, προετοιμάζοντας την άφιξη.\nΤο φως είχε αλλάξει. Ή μπορεί να είχε αλλάξει ο τρόπος που έβλεπε. Την τελευταία βδομάδα της εγκυμοσύνης το σκεφτόταν συχνά αυτό. Καμιά απ’ τις άλλες έγκυες και μαμάδες που ήξερε δεν θυμόταν να είχε νιώσει κάτι ανάλογο.\nΜιλούσαν για φαγούρες, καούρες και λιγούρες, για κράμπες και πόνους στη μέση. Καμία δεν είχε παραπονεθεί για αλλαγή στον φωτισμό.\nΗ Νι έφτασε στο σημείο να κάνει την παρανοϊκή σκέψη ότι ο άντρας της είχε αλλάξει όλες τις λάμπες του σπιτιού. Όμως κατάλαβε ότι της φαινόταν διαφορετικό το φως του ήλιου και ακόμα περισσότερο το σεληνόφωτο.\nΟ νυχτερινός ουρανός δεν ήταν μαύρος ή prussian blue, εκείνο το τόσο σκούρο μπλε, το τσόμνιι σίνιι που έλεγαν στην Αγία Πετρούπολη. Ο ουρανός το βράδυ ήταν φιολέτοβιι, μωβ.\nΗ γυναικολόγος της σύστησε να δει οφθαλμίατρο. Εκείνος της έδωσε το τηλέφωνο μιας ψυχολόγου.\nΗ ψυχολόγος της μίλησε για τη επιλόχεια κατάθλιψη. Η Νι δεν ένιωθε άσχημα. Ήταν η καλύτερη περίοδος της ζωής της. Μόνο που όλα ήταν μωβ.\nΌλα πλέον, γιατί μέρα με τη μέρα κάθε κόκκινο και κάθε μπλε γινόταν ιώδες. Όχι απλώς μωβ, αλλά ακτινοβόλο ιώδες ή κάτι άλλο που θύμιζε το black light. Ένα απροσδιόριστο χρώμα, πιο πέρα απ’ το φάσμα.\nΗ ψυχολόγος δεν ήξερε τι να πει. Τη ρώτησε για τη σχέση της με τη μητέρα της.\nΟ Κάππα δεν φαινόταν ν’ ανησυχεί. Της έλεγε ότι όλ’ αυτά θα άλλαζαν με τη γέννα. Της έλεγε ότι όλα θ’ άλλαζαν. Τη ρωτούσε αν πονούσε, μήπως ένιωθε αδιάθετη. Η Νι δεν είχε κανένα πρόβλημα. Μόνο εκείνο το ξένο χρώμα.\nΤα νερά έσπασαν στις 22 Δεκεμβρίου, μια νύχτα με πανσέληνο. Όλα ήταν φυσιολογικά, οι διαστολές, ο πόνος, όλα κανονικά. Γέννησε φυσικά και με έναν πόνο στις 06:19 π.μ. -ακριβώς στο χειμερινό ηλιοστάσιο και μέρα Κυριακή.\nΗ Νι κράτησε την ανάσα της και προσευχήθηκε στην Μπογκαρόντιτσα, τη Μητέρα του Θεού, τη Παναγία. Σαν άκουσε το κλάμα του μωρού της γέλασε. Αυτή ήταν η ευτυχία.\nΛίγα δευτερόλεπτα μετά κατάλαβε ότι ο μόνος ήχος που ακουγόταν ήταν το κλάμα του μωρού, κι εκείνο σταμάτησε. Σήκωσε το κεφάλι και είδε τους γιατρούς και τους νοσοκόμους να έχουν μαζευτεί γύρω απ’ τ’ ανοιχτά της πόδια, γύρω απ’ το μωρό που κρατούσε η γυναικολόγος.\nΤο κοιτούσαν με τόσο θαυμασμό που για λίγο της φάνηκε ότι θα ξεκινούσαν οι άγγελοι να ψέλνουν το Bogoroditse, devo του Ραχμάνινωφ. Κι ότι θα έμπαιναν οι μάγοι με τα δώρα, χρυσάφι, λιβάνι, σμύρνα και αφανισμός.\nΤους ζήτησε να της δείξουν την κόρη της. Η γιατρός την άφησε ευλαβικά στην αγκαλιά της.\nΉταν το πιο όμορφο πλάσμα που είχε δει. Κι είχε χρυσό δέρμα.\nΉταν σαν δώρο απ’ τους θεούς, ήταν σαν θεά.\nΟι γιατροί κι οι νοσοκόμοι γονάτισαν για να τιμήσουν την άφιξη Της.\nΣτο σπίτι γύρισε τρεις μέρες μετά. Πολλοί πέρασαν απ’ την κλινική για να τιμήσουν το βρέφος.\nΟ Κάππα την πήγε να δει το παιδικό δωμάτιο. Ήταν όλο μωβ. Οι κουρτίνες στα παράθυρα ήταν μαύρες με τρύπες απ’ όπου έμπαινε το φως του ήλιου και τις έκανε να μοιάζουν με αστέρια. Στο πάτωμα λαμπύριζαν λωρίδες από κόκκινο.\nΗ Νι άφησε το νεογέννητο κάτω. Εκείνη στάθηκε όρθια. Ο Κάππα κι η Νι προσκύνησαν το βρέφος.\nΚαι το βρέφος μίλησε και είπε:\nΜακάριοι εκείνοι που προετοίμασαν την άφιξη μας.\nΕγώ δεν είμαι μία, είμαι ο λαός μας, είμαστε ο κόσμος μου.\nΔεν είμαι η άφιξη, είμαστε η έναρξη της άφιξης.\nΌσα γνωρίζετε θα σταματήσετε να τα γνωρίζετε.\nΤίποτα δεν θα είναι ίδιο ξανά.\nΑυτό είναι το τέλος και η αρχή.\nΕγώ είμαστε το τέλος και η αρχή,\nεμείς είμαι το Ωμέγα και το Άλφα.»


Πες "ναι" στο animal print με αυτά τα φοβερά πέδιλα από τα Bershka! - Shopping - Youweekly\nΣτην απίστευτη τιμή των 14,99€\nShopping 06.08.2020 12:33\nΤο animal print είναι τάση, μια τάση που δεν χάνει την "πρωτιά" του χειμώνα-καλοκαίρι. Μερικές τα φοβούνται, αλλά οι τολμηρές τα λατρεύουν. Αν είσαι κι εσύ μία έντονη προσωπικότητα εισήγαγε λίγο χρώμα παραπάνω στη ζωή σου και μη κάθεσαι στην ασφαλή ζώνη μόνο των basic χρωμάτων. Πες "ναι" στο animal print με αυτά τα φοβερά πέδιλα από τα Bershka.\nΠες "ναι" στο animal print με αυτά τα φοβερά πέδιλα από τα Bershka - Μόνο 14,99€\nNEWS 29.09.2020 17:49


Yankee Farmer's Market (Warner, Νιού Χάμσαϊρ) - Κριτικές\nWarner ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα ΓΙΝΕΤΕ ΜΕΛΟΣσε:Αναζήτηση Warner: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nYankee Farmer's Market, Warner - Κριτικές\nΗνωμένες Πολιτείες Νιού Χάμσαϊρ Warner Warner Αξιοθέατα Yankee Farmer's Market\n6 κριτικές Νο 6 από 7 στην κατηγορία δραστηριότητες για: Warner Καταστήματα με είδη δώρων και συγκεκριμένα είδη, Ψώνια 360 Route 103, Warner, NH+1 603-456-2833Ιστότοπος\nΣας ευχαριστούμε για τη βαθμολογία σας Η κριτική γράφτηκε πριν από 2 εβδομάδες James V C, Antrim, Νιού Χάμσαϊρ\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 6 κριτικέςΕξαιρετικό33%Πολύ καλό16%Μέτριο51%Ανεπαρκές0%Πολύ κακό0%Τώρα είναι κλειστόΔευ - Τρι10:00 - 17:00Πεμ - Παρ10:00 - 17:00Σαβ - Κυρ09:00 - 16:00Αναλυτικό ωράριο Ώρες λειτουργίας σήμερα: 10:00 - 17:00ΤΟΠΟΘΕΣΙΑ 360 Route 103, Warner, NH\nΕΠΙΚΟΙΝΩΝΙΑ Ιστότοπος +1 603-456-2833Βελτίωση αυτής της καταχώρισηςΘα προτείνατε αυτό το αξιοθέατο σε λάτρεις της ιστορίας;Ναι Όχι Άγνωστο Θα στέλνατε έναν φίλο που αγαπά την τέχνη και την αρχιτεκτονική σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που ψάχνει γαλήνη και ηρεμία σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που αγαπά τη φύση και την άγρια ζωή σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που είναι καλοφαγάς σε αυτό το μέρος ή τη δραστηριότητα;Ναι Όχι Άγνωστο Θα στέλνατε έναν φίλο που είναι φανατικός λάτρης των αγορών σε αυτό το μέρος ή τη δραστηριότητα;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (6)Βαθμολογία ταξιδιωτών Εξαιρετικό1Πολύ καλό0Μέτριο2Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (3)Αγγλικά (6)Γλώσσα Ελληνικά (3)Αγγλικά (6)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames V CAntrim, Νιού Χάμσαϊρ477Η κριτική γράφτηκε πριν από 2 εβδομάδες μέσω κινητής συσκευής Διασκεδαστικό μέρος για να αγοράσετε και να δείτε τα ζώα του αγροκτήματοςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRusnita2014Μασαχουσέτη12539Η κριτική γράφτηκε 23 Απριλίου 2017 μέσω κινητής συσκευής Pit Stop για χόρτο τροφοδοτείται βουβάλια και κρέας ελαφιού,Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιabarr076Κόνκορντ, Νιού Χάμσαϊρ11Η κριτική γράφτηκε 29 Ιουλίου 2016 Εξαιρετική εμπειρία!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαThe School House Cafe65 κριτικές 2,7 χλμ μακριά The Everyday Cafe & Pub87 κριτικές 6,17 χλμ μακριά The Local56 κριτικές 4,52 χλμ μακριά Covered Bridge Restaurant63 κριτικές 6,07 χλμ μακριά Κοντινά αξιοθέαταNew Hampshire Telephone Museum52 κριτικές 4,36 χλμ μακριά Gould Hill Farm30 κριτικές 7,68 χλμ μακριά Pats Peak115 κριτικές 11,03 χλμ μακριά Hannah Duston Memorial Historic Site6 κριτικές 12,24 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Yankee Farmer's Market και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


ΤΙ ΕΙΝΑΙ Η ΟΠΤΟΜΕΤΡΙΑ; - Οπτικα Τσαμη\nΤΙ ΕΙΝΑΙ Η ΟΠΤΟΜΕΤΡΙΑ;\nΗ οπτομετρία είναι ένας κλάδος της οφθαλμολογίας, ο οποίος ασχολείται με την έρευνα και την μέτρηση των διαφόρων παραμέτρων της λειτουργίας της όρασης, εν γένει. Παλαιότερα, όλες αυτές οι διαδικασίες εξασκούνταν από τους ειδικούς ιατρούς (οφθαλμίατρους).\nΤα τελευταία χρόνια όμως, μαζί με την τεράστια αύξηση των γνώσεων και των τεχνικών που συνοδεύουν την εξέλιξη αυτής της επιστήμης, κατέστη αναγκαία και η δημιουργία ειδικών και στον τομέα της οπτομετρίας, οι οποίοι, σε αρμονική συνεργασία με τους οφθαλμίατρους, προσφέρουν εξαιρετικές υπηρεσίες στους ασθενείς με κάθε είδους προβλήματα όρασης.\nΈνας άλλος συγγενής κλάδος, είναι και η ειδικότητα του οπτικού. Η ειδικότητα αυτή, έχει σχέση με τα οπτικά μέσα των ασθενών (γυαλιά και φακούς επαφής). Η πλέον γνωστή από τις εξετάσεις της οπτομετρίας, είναι η μέτρηση της οπτικής οξύτητας.\nΜε τον όρο αυτό, εννοούμε το πόσο καλά μπορεί να διακρίνει ο εξεταζόμενος τα μικρότερα γράμματα από ένα πίνακα με σειρές γραμμάτων, μειουμένου μεγέθους από γραμμή σε γραμμή και από απόσταση 6 μέτρων. Η μέτρηση αυτή γίνεται, επί ενηλίκων, με την βοήθεια των γνωστών πινάκων γραμμάτων, αριθμών ή άλλων σχημάτων (οπτότυποι). Η οπτική οξύτητα, εκφράζεται σε μορφή κλάσματος, όπου ο μεν αριθμητής αναφέρεται στην απόσταση του εξεταζόμενου από τον πίνακα, ο δε παρονομαστής, την απόσταση από την οποία, ένα άτομο, με απολύτως φυσιολογική όραση, θα μπορούσε να διαβάσει την ίδια γραμμή.\nΈτσι, ένα κλάσμα 6/6 θεωρείται φυσιολογικό, ενώ 3/6 δείχνει ότι, η γραμμή που διαβάζει σωστά ο εξεταζόμενος από τα 3 μέτρα, διαβάζεται από τον υγιή από τα 6 μέτρα. Στην Ελλάδα, για πρακτικούς λόγους, έχει επικρατήσει το σύστημα, όπου το κλάσμα 10/10, είναι η απολύτως φυσιολογική οπτική οξύτητα. Και βεβαίως, δεν πρέπει να ξεχάσουμε, ότι η οπτική οξύτητα, μετράται ξεχωριστά για το κάθε μάτι.\nΤελευταία, άρχισε η εφαρμογή ενός ειδικού προγράμματος ηλεκτρονικού υπολογιστή, το οποίο μπορεί να εγκατασταθεί σε οποιονδήποτε υπολογιστή, με πολύ μικρό κόστος και μέσω αυτού μπορεί να γίνεται μέτρηση της οπτικής οξύτητας. alt Για τα πολύ μικρά παιδιά, πού δεν γνωρίζουν τα σύμβολα και συνεργάζονται δύσκολα, υπάρχουν ειδικές τεχνικές, χωρίς την χρήση οπτοτύπων.\nΠοια είναι τα συχνότερα προβλήματα της όρασης;\nΚατ’ αρχήν, η απολύτως φυσιολογική οπτική οξύτητα, ονομάζεται εμμετρωπία. Αν υπάρχουν διάφορες διαθλαστικές ανωμαλίες (δηλαδή, το εισερχόμενο φώς, δεν εστιάζεται ακριβώς στον αμφιβληστροειδή), τότε εμφανίζονται οι διάφορες διαθλαστικές ανωμαλίες.\nΗ μυωπία: Το άτομο έχει δυσκολία να βλέπει μακριά. Η αιτία είναι ότι το μάτι είναι ογκωδέστερο ή πιο μακρύ, από το φυσιολογικό. Στην περίπτωση αυτή, οι ακτίνες του φωτός συγκλίνουν μπροστά από τον αμφιβληστροειδή, αντί ακριβώς επάνω στον αμφιβληστροειδή. Η διόρθωση αυτής της ανωμαλίας, μπορεί να γίνει με την χρήση σφαιρικών φακών. Εάν το άτομο πάσχει συγχρόνως από αστιγματισμό, τότε θα πρέπει να χρησιμοποιηθούν σύνθετοι φακοί, που είναι συνδυασμός σφαιρικών και κυλινδρικών φακών.\nΗ υπερμετρωπία: Το άτομο έχει δυσκολία να βλέπει κοντά. Η αιτία είναι ότι το μάτι είναι είτε πιο μικρό είτε πιο βραχύ σε μήκος, από το φυσιολογικό. Στην περίπτωση αυτή, οι ακτίνες του φωτός πορεύονται σε γωνία που συγκλίνει πίσω από τον αμφιβληστροειδή, αντί ακριβώς επάνω στον αμφιβληστροειδή. Η διόρθωση αυτής της ανωμαλίας, θα γίνει και εδώ, με τη χρήση σφαιρικών φακών. Εάν το άτομο πάσχει συγχρόνως και από αστιγματισμό, τότε θα χρησιμοποιηθούν και εδώ σύνθετοι φακοί, που είναι συνδυασμός σφαιρικών και κυλινδρικών.\nΟ αστιγματισμός: Το άτομο έχει δυσκολία στο να βλέπει καθαρά ορισμένα αντικείμενα, ενώ άλλα αντικείμενα, τα βλέπει καθαρά. Η αιτία είναι, ανομοιομορφία στην σφαιρικότητα του κερατοειδούς χιτώνα, με αποτέλεσμα ανομοιομορφία στη διάθλαση των εισερχομένων ακτινών φωτός. Η διόρθωση αυτής της ανωμαλίας μπορεί να γίνει με την χρήση κυλινδρικών φακών, ενώ αν συνυπάρχει με μυωπία ή υπερμετρωπία, με την χρήση συνθέτων φακών.\nΕκτός των διαθλαστικών ανωμαλιών, ποια άλλα συνήθη προβλήματα όρασης υπάρχουν;\nΗ πρεσβυωπία: Το άτομο έχει δυσκολία να βλέπει αντικείμενα που υπάρχουν κοντά στα μάτια. Αιτία είναι η απώλεια της ελαστικότητας του φακού του ματιού, ο οποίος, σε φυσιολογική κατάσταση, έχει την ικανότητα να εστιάζει στα αντικείμενα (προσαρμογή). Αυτή η απώλεια της ικανότητας προσαρμογής, αρχίζει συνήθως γύρω από την ηλικία των 40 ετών. Εάν απαιτείται διόρθωση, για το διάβασμα ή για εργασία σε κοντά στα μάτια, τότε προστίθεται μεγέθυνση σε ένα σφαιρικό φακό. Όταν οι ασθενείς, επί πλέον της πρεσβυωπίας, παραπονούνται και για θολή όραση, για τα αντικείμενα που βρίσκονται μακριά και θέλουν να φορούν γυαλιά, τόσο για την κοντινή όραση όσο και για την όραση σε απόσταση, τότε χορηγούνται δι-εστιακά γυαλιά.\nΟ στραβισμός: Διπλή όραση ή μειωμένη όραση από το ένα μάτι. Αιτία είναι ο κακός συντονισμός των μυών που κινούν το μάτι ή η αδυναμία ταύτισης των εικόνων από τα δύο μάτια. Οι διορθωτικές τεχνικές που μπορούν να χρησιμοποιηθούν εν προκειμένω, είναι η ειδική εκπαίδευση στην οποία υποβάλλονται οι ασθενείς (παιδιά), γυαλιά με πρισματικά στοιχεία, χειρουργική θεραπεία. Μεγάλη σημασία έχει η θεραπευτική αγωγή να αρχίζει σε όσο το δυνατόν μικρότερη ηλικία.\nΗ αχρωματοψία: Είναι η αδυναμία αντίληψης ορισμένων χρωμάτων, συνήθως του κόκκινου και του πράσινου. Συνήθως είναι κληρονομικής αιτιολογίας. Προσβάλλει 1 στους 8 άνδρες και 1 στις 30 γυναίκες. Δεν υπάρχει συγκεκριμένη διορθωτική τεχνική, εκτός εάν οφείλεται σε κάποια παθολογική κατάσταση ή σε λήψη κάποιου φαρμάκου.


Υπόθεση Μάγιας: Φυλάκιση 6 μηνών για τον 38χρονο - ΕΛΕΥΘΕΡΙΑ Online\nΣάββατο, 16 Ιανουαρίου 2021 16:45\n"Μην ξανακούσουμε για ρομάντζο" λένε οι γονείς της Μάγιας, οι οποίοι κατέθεσαν μήνυση. Στο Αυτόφωρο παραπέμφθηκαν οι δύο συλληφθέντες, με τον 38χρονο να ζητά να δικαστεί χωρίς δικηγόρο.\nΌπως αναφέρει το Cretalive.gr, σύμφωνα με τον κ. Λαμπρινό, η οικογένεια κατέθεσε το βράδυ της Παρασκευής (15/01) μήνυση καθώς "υπάρχει το αδίκημα της αρπαγής ανηλίκου".\n"Το σημαντικότερο είναι ότι το παιδί βρέθηκε. Οι γονείς εκφράζουν δι' εμού την ανακούφισή και τις ευχαριστίες τους. Ο γονείς έχουν κάνει από χθες μήνυση. Υπάρχει το αδίκημα της αρπαγής ανηλίκου. Κατά τη γνώμη μας είναι αδύνατον να έχει συναινέσει το παιδί, διότι το παιδί αντιμετωπίζει σοβαρότατο πρόβλημα υγείας για το οποίο λαμβάνει φαρμακευτική αγωγή. Όταν είναι 38 ετών και θες να ζήσεις ρομάντζο, δεν το ζεις με ανήλικη και ειδικά με ανήλικη που παίρνει φάρμακα. Επομένως, επιθυμία της οικογένειας είναι να μην ξανακούσουν για ειδύλλιο, ρομάντζο κλπ".\nΤα παιδιά πρωταγωνιστές του Καλαματιανού Καρναβαλιού


πεθάνει Archives - Pentapostagma.gr : Pentapostagma.gr\nΧιλιάδες εκρήξεις υπερ-καινοφανών αστέρων (σούπερ-νόβα) έχουν παρατηρηθεί μέχρι σήμερα, καθώς τα συγκεκριμένα άστρα ολοκληρώνουν τη ζωή τους με βίαιο τρόπο. Όμως, για πρώτη φορά οι αστρονόμοι ανακάλυψαν μια αξιοσημείωτη εξαίρεση: ένα άστρο που αρνείται να πεθάνει, καθώς εξερράγη τουλάχιστον δύο...9:15 μμ\nΆφησαν τον 6χρονο γιο τους να πεθάνει από την πείνα!\nΦονική τιμωρία για 6χρονο από τους γονείς του. Τον άφησαν χωρίς φαγητό μέχρι που πέθανε. Το ζευγάρι από το Ιλινόις είναι πλέον αντιμέτωπο με την κατηγορία του φόνου για τον θάνατο του 6χρονου γιου του από υποσιτισμό. Το αγόρι ζύγιζε...1:52 μμ


Συκοφάντης Μπαστούνι: Γίναμε Κύπρος του Βορρά\nΓίναμε Κύπρος του Βορρά\nΕντάξει, δεν καταφέραμε να γίνουμε Δανία του Νότου, θα μας κάνει όμως ο Σαμαράς Ιρλανδία της Ανατολής ή Κύπρο του Βορρά. Νέο δόγμα Σαμαρά: «Σώσαμε την Ελλάδα. Δεν θα βγούμε ούτε από το ευρώ ούτε από την κρίση».\nΔιακόπτουμε για κάτι έκτακτο: «Αναζητείται από ΕΣΠΑ βοήθεια για αγορά αλεξίσφαιρων γιλέκων που θα διατίθενται στους βουλευτές».\nΠόσο πετυχημένη μπορούμε να θεωρούμε την κυβέρνηση αφού σε λίγο δεν είναι σίγουρο ότι θα έχουμε χρήματα για πετρέλαιο σε λεωφορεία; Βέβαια μη δίνουμε σημασία σε τέτοιες λεπτομέρειες, είναι λαϊκισμός. Εδώ δεν έχουν πετρέλαιο τα πλοία του εμπορικού ναυτικού, με τα πολεμικά μας αεροπλάνα όμως τα πράγματα είναι καλύτερα γιατί αυτά δεν έχουν κηροζίνη, αυτό που λέμε καθαρό πετρέλαιο για λάμπες.\nΤι αξία όμως έχουν τα παραπάνω μπροστά στο θετικό που υποχρεούμεθα να προβάλουμε!.. Το θετικό: έχουμε αναβάθμιση του λιμανιού της Σούδας. Θα γίνει αεροδρόμιο.\nΟ Άκης διαμαρτυρόμενος για τη μη κλήση του Σημίτη να καταθέσει ξεκίνησε αποχή από το δικαστήριο. Τη Δευτέρα οι δικηγόροι του θα προσπαθήσουν να του εξηγήσουν για ποιο λόγο το δικαστήριο θα συνεχίσει να λειτουργεί. Μια μουσική ανάσα τώρα, «Σημίτη μου, Σημίτη μου, μου το ’κλεισες το σπίτι μου».\nΔεν ξέρω, αλλά όλο και κάποια σχέση θα έχει με την υπόθεση αυτό που σκέφτηκα: «Του άνεργου ο τράχηλος σύζυγο υπομένει».\nΟ Στουρνάρας επιμένει: «Δεν ενοχλούμε τους Έλληνες καταθέτες στην HSBC τα ονόματα των οποίων αναγράφονται στη λίστα Λαγκάρντ για να μην πάρουν τα λεφτά τους από την Ελβετία. Πού θα τους βρούμε μετά;»\nΓια ευκολία για να μην τρέχουμε στις ΔΟΥ οι φορολογικές μας δηλώσεις στέλνονται διαδικτυακά, αλλά εμείς πρέπει υπομονετικά να τρέχουμε στις τράπεζες να πάρουμε πιστοποιητικά τόκων και στα ασφαλιστικά μας ταμεία για τα ένσημα. Μιλάμε, πρόοδος. Σχετικό λαϊκό απόφθεγμα για το μπέρδεμα: «Να φορολογεί η μάνα το παιδί και το παιδί τη μάνα».\nΟ Σαμαράς τρέμει με αυτό το ενδεχόμενο: Αν δεν κατατεθεί το αντιρατσιστικό νομοσχέδιο θα παραιτηθεί ο Ρουπακιώτης. Ρεπορτάζ:\nΒενιζέλος-Κουβέλης: «Αν θάψεις το αντιρατσιστικό θα έχεις απέναντί σου κι εμάς».\nΣαμαράς: «Κωστής Παλαμάς».\nΕίναι γνωστό ότι ο πρωθυπουργός μας τελευταία επικοινωνεί ποιητικά. Σοφή επιλογή. Για φανταστείτε να ήταν υποχρεωμένος να πει για τα παραπάνω «Στ’ αρχίδια μας κι εμάς». Δεν είναι του επιπέδου μας.\nΠάντως δεν χρειαζόμαστε νέο αντιρατσιστικό νομοσχέδιο γιατί το προηγούμενο του 1979 απέδειξε περίτρανα ότι οι Έλληνες δεν είναι καθόλου ρατσιστές όταν δεν έχουν μετανάστες στη χώρα τους. Πράγματι δε μπορεί κανείς να μας πει ρατσιστές επειδή οι άλλοι είναι κατώτεροι. Σιχαινόμαστε τους ρατσιστές και τους ξένους, όπως και τους γύφτοι, τους πούστηδοι, τους σακάτηδοι και αυτούς που γαμάνε τις γυναίκες μας.\nΚάποτε να σταματήσουν οι ηλίθιες απορίες «δημοσιογράφων» γιατί έχουμε στα κανάλια τόσες πολλές εκπομπές μαγειρικής, γιατί οι εφημερίδες και τα περιοδικά προσφέρουν συνέχεις βιβλία και φυλλάδια με συνταγές. Θυμίζουμε, σε περίοδο ευμάρειας τρώγαμε πιο πολύ έξω, αγοράζαμε έτοιμη τροφή απ’ έξω, πολλές φορές ακόμα και γεύματα σπιτιού με καλεσμένους τα κάναμε με κέτερινγκ. Τότε δεν υπήρχαν πολλοί πρόθυμοι να μαγειρέψουν σπίτι.\nΚαι η Μενεγάκη απορεί: Το βράδυ οι ποδοσφαιρόφιλοι θα βλέπουν τον τελικό του Τσάμπιονς Λιγκ. Εκείνη την ώρα οι γυναίκες τους τι θα κάνουν;


Citybus drivers: Κυνηγητό κατά του προσωπικού της ΟΣΥ, από στελέχη συνδικαλιστικά και μη << επί πληρωμής >>\nΚυνηγητό κατά του προσωπικού της ΟΣΥ, από στελέχη συνδικαλιστικά και μη << επί πληρωμής >>\nΣύμφωνα με δημοσίευμα του www.trolleatzis.com ανελέητο κυνηγητό έχουν εξαπολύσει κατά του προσωπικού της ΟΣΥ, κάποια στελέχη συνδικαλιστικά και μη και μάλιστα με << πληρωμή >>\nΔιαβάστε παρακάτω το δημοσίευμα από το www.trolleatzis.com\n<< Λάβαμε με email από αναγνώστη, την παρακάτω καταγγελία για τα απίστευτα πράγματα που συντελούνται τον τελευταίο καιρό στην ΟΣΥ.\nΈνα ανελέητο κυνηγητό κατά του προσωπικού της ΟΣΥ, έχουν εξαπολύσει τον τελευταίο καιρό κάποια στελέχη (συνδικαλιστικά και μη).\nΝομίζουν ότι επειδή ο ΣΥΡΙΖΑ είναι στην Κυβέρνηση, έχει ανάγκη από τις υπηρεσίες τους (που δεν είναι αφιλοκερδώς), για να ξεκαθαρίσουν μια για πάντα με το θολό τοπίο.\nΟι χθεσινοί ΠΑΣΟΚΟΙ και ΝΕΟΔΗΜΟΚΡΑΤΕΣ, βαφτίστηκαν ΣΥΡΙΖΑΙΟΙ και Ανεξάρτητοι και έχουν εξαπολύσει ανθρωποκυνηγητό κατά δικαίων και αδίκων.\nΤόσες διώξεις προς το προσωπικό, ούτε οι προηγούμενες Κυβερνήσεις δεν είχαν σκεφτεί, πόσο μάλλον να τις πράξουν.\nΈχουν απορροφηθεί τόσο πολύ με το κυνήγι των «μαγισσών» και τις υπηρεσίες που "προσφέρουν" στο κόμμα, που δεν καλύπτουν πια ούτε τα νώτα τους!!!\nΗ πληρωμή για τις υπηρεσίες τους:\nα) Ποιος πρόεδρος σωματείου της ΟΣΥ, που έχει συνδικαλιστική απαλλαγή «καρπώνεται» με την ανοχή του Δ/ντη του, νυχτερινές ώρες εργασίας και όλες τις αργίες του Μαρτίου;;;\nβ) Ποιο μέλος σωματείου της ΟΣΥ , για να αντισταθμίσει τη «χασούρα» για τις πρωινές υπηρεσίες που /προσφέρει στο κόμμα, εργάζεται όλες τις αργίες του Μαρτίου και αν τον ρωτήσεις δεν θέλει και θεωρεί και τον εαυτό του «ριγμένο»;;;\nΝα σημειώσουμε εδώ ότι ο ίδιος Δ/ντης που κάνει τα στραβά μάτια, είναι αυτός που πάντα πρόσεχε, να μην δουλέψει κάποιος παραπάνω αργίες, για να κάνει οικονομία στην εταιρεία.\nΣε αυτό το σημείο δράττοντας την ευκαιρία που μου δίνει με την σημερινή του παρέμβαση ο πρόεδρος του ΟΑΣΑ κ. Ταστάνης (ΕΔΩ).\nΌταν έχεις υπαλλήλους στις τάξεις της εταιρείας, που με τη δουλειά τους σου γλιτώνουν από αγορές ανταλλακτικών χιλιάδες €, εσύ αντί να τους δώσεις κίνητρα να αποδώσουν παραπάνω, τους ρίχνεις στον «Καιάδα», ποιος να σας πιστέψει ότι δεν το πάτε για "φούντο" το καράβι κ. Ταστάνη;;;\nΠΗΓΗ: ΚΑΤΑΓΓΕΛΙΑ ΑΝΑΓΝΩΣΤΗ >>\nΕτικέτες ΗΛΠΑΠ, ΚΑΤΑΓΓΕΛΙΑ


Ποιος και πώς ορίζει; | ebasket.gr\nΚεντρική Αρθρογράφοι Κογκαλίδης Ποιος και πώς ορίζει;\nΠοιος και πώς ορίζει;\nΔημοσίευση στις 18/02 23:21\nΗ Κεντρική Επιτροπή Διαιτησίας δεν είναι ανακάλυψη του χώρου μας. Επιβλήθηκε από την πολιτική ηγεσία του αθλητισμού, ως αναγκαιότητα για όλα τα ομαδικά αθλήματα. Ως εκ τούτου υπήρξε γενική τοποθέτηση, που καλύπτει απόλυτα το σπορ με την πορτοκαλί μπάλα, ίσως περισσότερο από κάθε άλλο. Η ΚΕΔ αποτελείται από πέντε μέλη, πρώην διεθνείς διαιτητές. Αν δεν υπάρχει επαρκής αριθμός, ακολουθούν διαιτητές υψηλής εμπειρίας, που δεν ήταν διεθνείς.\nΗ σύσταση της ΚΕΔ είναι παράνομη, καθώς υπάρχουν στην… πεντάδα ένας πρώην διαιτητής επιπέδου Α2 (Ανδρέας Παπαδόπουλος) κι ένας διαιτητής με χαμηλού επιπέδου παραστάσεις (Κυριάκος Ταβουλαρέας). Αλλά ας το αφήσουμε για λίγο στην άκρη, να προχωρήσουμε τα θέματά μας.\nΗ ΚΕΔ είναι πενταμελής. Η ΚΕΔ είναι πενταμελής; Η απάντηση είναι ΟΧΙ! Από τη στιγμή που παραιτήθηκε ο Κώστας Μουζάκης δεν προχώρησαν στην αντικατάστασή του. Έτσι με τέσσερα μέλη γίνονται οι συνεδριάσεις. Κι αν υπάρξει διαφωνία και η ψηφοφορία έρθει 2-2 τι γίνεται; Αφήστε το κι αυτό για λίγο στην άκρη, να προχωρήσουμε τα θέματά μας.\nΗ ΚΕΔ είναι τετραμελής. Η ΚΕΔ είναι τετραμελής; Εδώ και περίπου έναν μήνα ο Στέλιος Συμεωνίδης απέχει από τις συνεδριάσεις. Σύμφωνα με κάποιες πληροφορίες, που ακόμα δεν έχουν επιβεβαιωθεί επίσημα, έχει θέσει παραίτηση. Κι έτσι να μην είναι, δεν πηγαίνει στις συνεδριάσεις. Από τις τελευταίες απείχε (για δικούς του λόγους) ο κ. Παπαδόπουλος, άρα πάμε να ενώσουμε τις τελίτσες για να δούμε τη μεγάλη εικόνα.\nΣε μια πενταμελή ΚΕΔ, που έχει τέσσερα μέλη (γίγαντα Βαμβακούλα), συνεδρίασαν δύο και τόλμησαν (γιατί πρόκειται περί τόλμης, αν όχι θράσους) να ορίσουν τους διαιτητές του ημιτελικού. Απίστευτο; Μιλάμε για τον απόλυτο ευτελισμό του θεσμού, αδιαφορώντας για το αποτέλεσμα.\nΑκόμα κι αν η τριάδα των διαιτητών περιλάμβανε τους κορυφαίους του χώρου, ποιος νομοθέτης, ποιος παράγοντας, ποιος νοήμων άνθρωπος συμφώνησε να κάνει κουμάντο στην ελληνική διαιτησία το δίδυμο Κορομηλάς – Ταβουλαρέας;\nΠροηγούμενο Με Γκάλη το φιλικό του Άρη! (pic)\nΕπόμενο Το κάλεσμα του Γκάλη! “Ελάτε στο γήπεδο να στηρίξουμε τον Δημήτρη” (pic)